open-index/open-wikipedia-markdown huggingface dataset:
2000年烏克蘭憲法公投選舉

**2000年烏克蘭憲法公投選舉**喺2000年4月16號舉行。

## 背景
呢次公投選舉係總統庫奇馬搞嘅，想問吓選民到底批唔批准修改憲法嚟增加總統嘅權力。

雖然公投問嘅四條問題選民都揀咗支持，但係烏克蘭議會認為呢場公投係違憲，所以唔會因為呢場公投而有咩改變。

## 結果
### 第一條問題

### 第二條問題

### 第三條問題

### 第四條問題

## 參考資料

類:2000年選舉
2000
九龍泉

**九龍泉**可以係：

* 九龍泉 (廣州)：喺廣東省廣州市。
* 九龍泉 (喀什)：喺新疆維吾爾族區喀什地區。
* 九龍泉 (延安)：喺陝西省延安市。
九龍泉 (廣州)

**九龍泉**（）係中國廣東省廣州市嘅一個景區，喺白雲區嘅白雲山嘅山頂公園中間。舊時嘅陶陶居就成日攞呢度嘅水嚟斟茶。

## 名
「九龍泉」個名係同佢舊時一個龍王太子嘅化身呢個古仔有關。

### 古仔
喺好耐之前嘅白雲山嗰頭冇泉水，而大秦嗰時嘅安期生就喺呢度住，重要係冇乜人知。點知咁啱有九位細路出咗嚟即刻就變咗個泉，而呢個「泉」其實係班細路為咗個龍王先至變出嚟嘅。

## 簡況
之前九龍泉係白雲寺（而家係廣州碑林）入面嘅泉井。而家呢個泉四周圍有六角形嘅花崗岩井欄圍住咗，而泉邊重有條龍柱嘅護欄，隔籬有嚿「九龍泉」嘅碑響度。而泉水唔單止甜，甚至重好清兼涼爽。而九龍泉除咗南邊係條溪流之外，三面都係座高山，而氣候方面係冬暖夏涼。亭廊閣都幾錯落有致，入面甚至起咗茶室同素餐館。 

## 睇埋
* 廣州碑林
* 蒲澗寺

## 攷
* 广州九龙泉 中国旅游网
* 九龙泉，带你游览广州九龙泉 - 广州景点 TripAdvisor到到网
* 广东→ 广州→ 白云山风景区→ 九龙泉→ 概况

類:廣州市白雲區
類:白雲山風景區
滑液囊

**滑液囊**（英文synovial bursa，複數bursae）係骨同骨之間嘅一層充滿液體嘅囊狀結構，用來緩衝同埋減少關節入便骨同骨之間嘅磨擦。
結膜

**結膜**（英文conjunctiva，複數conjunctivae）係眼皮入便，眼白前面嘅一層佈滿血絲嘅膜，佢嘅作用係分泌黏液同眼淚，用來潤滑同埋殺菌。
皺摺

**皺摺**（）係解剖學行話，指嘅係器官入面嘅皺皮結構，例如胃壁，用嚟擴大表面積，提高器官工作效率。
脊骨

**脊骨**（），又叫**背脊骨**、**脊椎骨**、**脊椎**，即係背脊條骨，一節一節連起身。腰骨係脊骨近腰嘅一部分。
支氣管

**支氣管**（英文bronchus，複數bronchi）係通向兩邊肺嘅氣道，一邊一條。
## 睇埋
*支氣管炎
腎小球

**腎小球**（英文Glomerulus，複數glomeruli）係腎臟入便嘅球狀纖維結構，係腎臟嘅過濾功能結構。
第7屆烏克蘭國會選舉

**第7屆烏克蘭國會選舉**喺2012年10月28號舉行。

呢次選舉由做緊總統嘅亞努科維奇所屬地區黨贏出，繼續保持住議會第一大黨嘅地位。而反對派嘅力量就被削弱咗。

而呢場選舉比較突出嘅細黨有突擊黨同全烏克蘭聯盟「自由」。

## 制度
而喺呢次選舉入面，烏克蘭第一次用混合選舉制嚟選。喺四百五十席入面，一半席數由攞到5%以上選票嘅政黨按比例分配，而另一半席數二百二十五席就攞嚟選區喥選，選舉制度就類似臺灣、日本行緊嘅單一選區兩票制。

## 背景
呢次選舉競選宣傳活動日子得九十日。夠十八歲嘅烏克蘭人都可以喺投票日去烏克蘭三萬三千五百四十個投票站或者喺七十七個國家嘅一百一十六個外國投票站喥投票。

呢次選舉係繼第5屆烏克蘭總統選舉，亞努科維奇再一次同季莫申科陣營決戰，但係佢地兩個人都冇辦法正式參加呢次選舉，因為亞努科維奇做緊總統冇得參選，而季莫申科就因為喺2009年越權同俄羅斯簽天然氣合同而坐緊監冇得參選。

從選舉結果分析，地區黨喺議會選舉入面贏出，繼續保持住議會第一大黨嘅地位。而反對黨季莫申科領導嘅全烏克蘭祖國聯盟（幾個反對黨組成一個「保護傘」黨）就攞唔到前總統尤先科支持者嘅票，而做咗第二大黨。而前總統尤先科支持者都轉咗支持極右政黨全烏克蘭聯盟「自由」。同時比較突出嘅細黨有著名拳王維塔利·克利奇科領導嘅新政黨突擊黨喺選舉入面做咗第三大黨。而烏克蘭共產黨亦喺呢次選舉攞到唔錯嘅成績，比上屆多咗兩倍選民支持，因為一啲對地區黨失望嘅選民轉投共產黨。有三個細黨同四十三個獨立人士亦都成功逼入議會。共產黨同「自由」聯盟嘅支持率上升代表咗烏克蘭人對宜家烏克蘭經濟覺到唔妥。

而新一屆議會係喺選舉之後六個禮拜後，即係2012年12月12號正式上台。

## 政黨
### [[地區黨]]
支持總統亞努科維奇嘅政黨，喺2012年3月合併咗副總理謝爾蓋·季吉普科嘅強大的烏克蘭黨，而令到執政嘅烏克蘭地區黨地位明顯加強咗唔少。由做緊總理米克拉·阿紮羅夫喺選票名單上排第一帶住去參加呢場選舉。而排前五個候選人名單分別係：烏克蘭著名女歌星波瓦利、副總理季吉普科、國家安全同國防委員會秘書克柳耶夫、地區黨議會黨團領導人葉夫列莫夫。

### [[全烏克蘭祖國聯盟]]
係前總理季莫申科領導嘅政黨。推舉季莫申科做頭號候選人，排第二嘅候選人係前議長、變革陣線領導人亞岑紐克。四月尾，季莫申科嘅祖國聯盟黨同前議長亞岑紐克嘅變革陣線決定以祖國聯盟黨嚟聯合排一張參選名單。

### [[烏克蘭爭取改革民主同盟|突擊黨]]
烏克蘭著名前拳王克利奇科組成嘅新政黨，正式嘅名就叫做「烏克蘭爭取改革民主同盟」。由於克利奇科喺烏克蘭政壇上係個新人，佢冇貪污同政治醜聞，所以好受後生仔支持。

### [[烏克蘭共產黨]]
喺1993年組成，係左派政黨。

### [[全烏克蘭聯盟「自由」]]
1995年組成，係烏克蘭民族主義嘅政黨。

## 結果

## 攷

## 拎
* Central Election Commission of Ukraine
* Interactive election result maps by Ukrayinska Pravda
* '''Map of the election's result by polling places'''
* UkrainianElection2012.org
* Organization for Security and Cooperation in Europe final report on parliamentary election
* Interim report of the CIS-EMO Election Monitoring Mission
* Electua.org - We follow elections
* Raw data from CEC in spreadsheet format

類:2012年選舉
張學良

**張學良**（；），字**漢卿**，號**毅庵**，乳名**小六子**，真正小名**雙喜**，係中華民國陸軍一級上將。中國奉天省海城市（而家係遼寧省鞍山市海城市）人，喺台安縣桑林出世，奉系軍閥領袖張作霖大仔，「民國四公子」之一，人稱「少帥」。
 
1936年12月12號，張學良同楊虎城發動西安事變，事後俾蔣中正、蔣經國兩仔爺軟禁咗五十幾年，直到李登輝上台之後，1990年獲釋。後來佢移居夏威夷。

## 死
張學良喺美國夏威夷當地時間2001年10月14號14點50分（東八區時間：2001年10月15號08點50分），喺夏威夷檀香山死咗，終年100歲。

## 家族後人
佢有八名仔女（五名親生仔女，三名便宜仔女）、七個細佬，侄孫李大壯（本名張實，第8至11、13至14屆）、侄女張閭蘅（第8至12屆）都係全國政協香港委員。

## 提到佢嘅書
* 广州市中学时事学习 2001年第5期 封二 粤A第1009号
* 广州市中学时事学习 2001年第6期 第14页同第22页 粤A第1009号

## 註
奏摺

**奏摺**係古時東亞（包括中國、日本、朝鮮、越南）嘅官吏向君主陳述事實嘅文書，君主用硃砂紅筆親手批諭後發還返畀原奏人。

奏摺內容有好多種，好似言事、對策、請安等。
十三行

**十三行**可以係：

*廣州十三行：清朝嗰時喺廣州開嘅霸嗮海外貿易嘅官辦商行。
*十三行路：廣州嘅一條馬路。
*十三行遺址：臺灣北邊嘅古人類文化遺址。
*十三行博物館：臺灣新北嘅一間博物館。
*頭城十三行：臺灣宜蘭地區嘅古跡。
第8屆烏克蘭國會選舉

**第8屆烏克蘭國會選舉**喺2014年10月26號舉行。

2014年5月，啱啱贏出第6屆烏克蘭總統選舉嘅彼得·波羅申科宣布喺2014年10月26號提前搞議會選舉。

2014年9月2號，烏克蘭中央選舉委員會宣布，呢次選舉喺克里米亞同塞瓦斯托波爾有十二席係冇得進行選舉，到咗10月25號，再宣布涅茨克州有九席同盧甘斯克州有六席係冇得進行選舉。所以呢次選舉四百五十席入面有廿七席係空咗出嚟。

2014年11月27號，新議會正式上台，一開始就要有政黨籌組攞到最少二百二十六席先可以運作。

## 背景
呢次選舉競選宣傳活動日子得六十日。夠十八歲嘅烏克蘭人都可以喺投票日去烏克蘭三萬三千五百四十個投票站或者喺七十七個國家嘅一百一十六個外國投票站喥投票。

呢次選舉一共有二千三百二十一個國際觀察員監督呢場選舉。

根據2011年11月嘅選舉法，烏克蘭議會每五年先要重選一次。由於對上一次選舉已經喺2012年搞咗，所以下屆選舉應該係2017年搞。雖然制度係咁，啱啱贏出第6屆烏克蘭總統選舉嘅彼得·波羅申科就話佢想提前舉行議會選舉係最民主嘅。到咗6月26號歐洲理事會議會上面 ，波羅申科話佢希望喺2014年10月重選譏會。

8月14號，波羅申科接受烏克蘭電視台採訪時話由於我哋唔接受克里米亞獨立公投，同埋因應烏東打緊仗，所以呢啲地方嘅議席會空住先，而唔會取消。

## 結果

## 攷

類:2014年選舉
小谷圍街道

係中國廣東省廣州市番禺區下轄嘅一個街道，喺番禺區嘅北邊。呢度既係廣州大學城嘅所在地，又係珠江嘅一個島。

## 敘述
*總面積：20.15km²
*轄下村數：4
*戶籍人口：13000人
*:流動人口：3000人

## 參考資料
* 概況 番禺區政府網站 喺2008年7月6號搵到
大石街道

**大石街道**可以係：

* 大石街道 (廣州)：喺廣東省廣州市番禺區。
* 大石街道 (重慶)：喺重慶市合川區。
洛浦街道 (廣州)

**洛浦街道**（）係中國廣東省廣州市番禺區轄下嘅一個街道，係由沙滘島同南浦島嚟整成嘅一個街道。呢個街道喺2006年1月15號由大石街道分拆出嚟而成立。

## 名
呢條街道係從沙滘島嘅洛溪新城同南浦島各攞一個字而搞出嘅街道名。

## 簡況
*總面積：25.38平方公里
*轄下社區數：6
*轄下村數：9
*人口：86000人
*:戶籍：57000人
*:流動：29000人

## 史
*明清時期：鎮境係屬大石堡、大山堡同瀝滘堡
*清末民初：變成茭塘司嘅維安社鄉同顯社鄉
*民國20年：拆成二區顯社鄉同三區和平鄉（維安鄉）
*解放戰爭初期：屬禺南西區
*1950年5月：改成做三區
*1953年3月：變成五區同六區。大石係六區嘅區府駐地，之後嗌成大石區。
*1957年3月：三區合併。搞出大石、鐘村、沙頭呢三個大鄉
*1958年10月，屬番禺人民公社大石團
*1959年4月—6月：先後拆出咗沙頭同鐘村公社，而大石公社建制一直去到1984年先至改返大石區。
*1987年：大石區改名做大石鎮
*2006年：大石鎮分拆成大石街道同洛浦街道

## 行政規劃
*居委會：洛溪新城、麗江花園、珠江花園、廣州碧桂園、廣州奧林匹克花園、洛濤南居
*行政村：沙溪村、廈滘村、上漖村、洛溪村、東鄉村、西一村、西二村、西三村、桔樹村

## 攷
*概况 番禺区政府网站 喺2008年7月6號搵到。
*洛浦街 番禺年鉴 喺2011年9月3號搵到

## 出面網頁
*洛浦街道办事处网站
市橋街道

**市橋街道**（）係中國廣東省廣州市番禺區轄下嘅一個街道，喺番禺區嘅中心地段。呢條街道喺1999年成立。

## 敘述
*總面積：20.15km²
*轄下村委會數：8
*轄下區委會數：28
*戶籍人口：140000人到
*:流動同外來暫住人口：大概120000人

## 攷
#今日市桥 市桥街道办事处网站 喺2011年1月25號搵到

## 出面網頁
*市桥街道办事处网站
石碁鎮

**石碁鎮**（「碁」字係平聲，）係中國廣東省廣州市番禺區轄下嘅一個鎮，喺番禺區嘅中間。呢個鎮入面重有傍東流芳堂、石碁同安社、新橋九成書院等比較出名嘅古蹟。

## 敘述
*總面積：71.26km²
*轄下社區數：7
*轄下村數：29
*戶籍人口：大概91000人
*:外來人口：大概250000人

## 攷
#珠江三角洲的一颗明珠 石碁镇政府网站 喺2008年7月4號搵到

## 出面網頁
*石碁镇政府网站
徐氏

**徐氏**（）係東亞文化圈嘅其中一個姓氏。喺《百家姓》入面排第150，喺而家中國姓氏入面排第11。韓國姓氏入面排第14，臺灣姓氏排第20，越南姓氏排第154，日本姓氏排第5643。

## 出處
究竟徐氏係點嚟嘅，而家有幾個同佢有關嘅古仔：

### 出喺[[嬴氏]]
陷帝有位孫女嗌女修，由於佢成日食燕子嘅蛋先至生咗大業出嚟。而大業娶咗少典氏嘅女——女華嚟做老婆，重生咗皋陶出嚟，而皋陶重生咗三位細路（另一個講法係6位細路）。而佢嘅長子係伯益，由於幫咗大禹成功解決水災嘅嘢，舜帝除咗正式畀佢做嬴氏之外，重將本族嘅女——姚氏都嫁埋畀佢。而姚女之後生咗兩個孫，其中有位細孫嗌「若木」，因為佢老竇立咗功，所以皇帝封佢做徐氏而成立咗徐國。

### 出喺[[殷民六族]]嘅貴族第一氏
喺大周初期，周公姬旦平息咗嗰單武庚叛亂之後，就將殷民六族入面嘅貴族帶返成周（而家係河南省洛陽市偃師市西邊）入面嚟自立，而呢度講嘅「六族」嘅第一氏就係徐氏。而呢支徐氏就喺洛陽同山東嗰帶出嚟。

### 出喺少數民族嗰度改氏而嚟
喺東晉嗰時疆域北邊嘅地氏族入面，蜀人賨族入面有徐氏。到咗南北朝之後呢堆少數民族嘅大多數徐氏都同化咗。喺清朝嘅滿州八旗嗰時，舒祿氏、徐吉氏、舒穆祿氏等氏族都集體改嗮徐氏，變咗後嚟嘅東北徐氏嘅滿人。

### 改姓而嚟
根據《百家姓溯源》話，喺五代十國嗰時，南唐立國君主李曾經改名叫「徐知誥」（徐氏，名知誥），跟住啲後代都係姓徐嘅。

## 名人
*徐世勣：唐朝開國功臣
*徐温：五代十國時期吳國臣子
*徐達：大明開國功臣，朱棣嘅外父、仁孝文皇后嘅老豆
*徐禎卿：大明文學家，「前七子」之一
*徐渭：大明文學家，即係徐文長
*徐階：大明內閣首輔
*徐霞客：明末地理學家、旅行家
*徐廣縉：大清外交家
*徐繼畲：大清臣子、學者，有「東方伽利略」嘅稱號
*徐宗漢：中國民主革命家
*徐永昌：中華民國軍事家
*徐志摩：中國詩人，《再別康橋》作者
*徐悲鴻：中國近代國畫大師
*徐子珊：香港藝人、珠寶設計師
*徐尚智：香港氣功師，室內設計師
*范徐麗泰：香港立法會前主席
*徐立之：香港大學校長
*徐克：香港電影導演
*徐小明 (香港)：香港監製，前名徐耀明
*徐小鳳：香港歌手
*徐曼華：香港演員
*徐錦江：香港演員
*徐英偉：香港政治人物
*徐子淇：香港影視演員、模特兒
*徐少強：香港演員
*徐玟晴：香港藝人

## 註

## 出面網頁
### 來歷
*徐氏宗亲网
*徐氏網BBS

### 出處
* 徐氏,徐姓起源,徐氏,徐姓介绍 - 百家姓 族谱录
* 徐姓 百家姓大全
炭疽桿菌

**炭疽桿菌**（；學名：**）係一種好似條棍噉嘅革蘭氏陽性菌，佢嘅特性係成日用內生孢子嘅樣出現喺啲泥度，重藉住呢個機會生幾十年都得，如估俾牲畜食咗佢，啲芽孢就識喺動物入面猛咁複製出嚟，最後搞到死咗都有。喺動物死咗之後，芽孢重識繼續繁殖，直到細菌將宿主嘅養分用嗮為止。

喺恐怖分子可能用到嘅潛在生化武器入面，呢樣嘢係最有可能攞到嘅。因為呢種細菌喺人類史入面出現咗好耐，甚至重有廣泛嘅科研成果。加上佢嘅生產成本比較低兼有比較易嘅生產技術。

## 史
喺1870年，有位嗌羅拔確嘅德國醫生先分出咗炭疽熱嘅細菌。而呢項研究喺19世紀嘅後期嗰時第一次證明咗生物都識得搞到有病嘅嘢。佢喺一系列嘅開發性實驗入面發掘咗炭疽桿菌嘅生活史同傳播途徑，既將醫學方面搞清楚炭疽係乜，又話清楚微生物喺疾病入面扮乜東東。喺嗰時嘅科學界就話生命嘅出處嗰方面，其中自然發生論同細胞理論呢兩個成日有得拗。而羅拔確就進一步研究咗其他疾病係點出嘅嘢，就喺1905年因為研究咗結核桿菌而攞咗諾貝爾生理學或醫學獎，搞到而家嘅同生物有關嘅細菌學嗰方面，成日都話到羅拔確呢條友。

## 出面網頁
*Bacillus anthracis(炭疽桿菌)
* Bacillus anthracis genomes and related information at PATRIC, a Bioinformatics Resource Center funded by NIAID
* Hazards in Animal Research Database - ''Bacillus anthracis''
* Pathema-''Bacillus'' Resource
余德丞

**余德丞**（，，）係香港男主持、演員同模特兒，無綫電視前藝員，2015年1月開始做細路節目《Think Big天地》同《Think Big大明星》嘅主持，間唔中亦會幫無綫電視做講波佬，例如2020年英格蘭足總盃決賽。2022年4月30號約滿離巢。

佢原本係香港游泳代表隊成員，曾經被譽為方力申、司徒瑞祈嘅接班人。

2018年8月8號晚，余德丞喺西營盤中山紀念公園球場踢波嗰陣突然暈低昏迷，送咗入瑪麗醫院深切治療部搶救，情況一度危殆。

## 演出

### 節目主持（無綫電視）
*2015–2017年：Think Big天地
*2015年：Think Big大明星
*2015–2017年：Think Big遊學團
*2017年：#後生仔去台灣傾吓偈
*2018年：生活100錯
*2019年：娛樂大家
*2019年：香港原味道（第三輯）
*2020年：X偏方 全民拆解 II
*2020年：台北101種玩法（第一輯）
*2020年：X偏方 全民拆解 III
*2021年：真·女神轉身
*2021年：聲級學堂

### 節目主持（商業電台）
*2022年：口水多過浪花（嘉賓主持）

### 電視節目（ViuTV）
*2022年：《Auntie妳好》 （第16集嘉賓）
*2022年：《拆你個夢》 （第3集嘉賓）
*2022年：《姊妹們的國際市場》 （主持）
*2023年：《粉紅麻甩101》 （主持）
*2023年：《日本，你真識食？》 （第6-8集嘉賓）
*2023年：《廚神奶奶是你媽》（第8集嘉賓）
*2023年：《初戀Action！》（第6-10集嘉賓）
*2023年：《夏の競技》（第5集嘉賓）
*2023年：《正一廣東話》（第3集嘉賓）
*2023年：《我想身體健康》（第21集嘉賓）

## 攷

## 出面網頁
* 
* 
* 
* 余德丞 Dickson Yu - YouTube
* 
* 余德丞喺hkswim.com嘅資料

類:香港細路電視節目主持人
類:前無綫電視男藝員

類:香港城市大學舊生
大石街道 (廣州)

**大石街道**（）係中國廣東省廣州市番禺區轄下嘅一個街道。

## 名
喺唐朝尾（唐哀帝做緊皇帝嗰時）嘅戰亂期間，有位官員匿埋住咗喺飛鵝嶺上面嘅岩石嗰度，結果搞到啲人成日問佢住喺邊，佢就話住喺大石，結果「大石」嘅名就係噉嚟。

## 敘述
*總面積：19.34km²
*轄下社區數：4
*轄下村數：14
*人口：135000人
*:戶籍：54000人
*:流動：81000人

## 史
*明清時期：鎮境係屬大石堡、大山堡同瀝滘堡
*清末民初：變成茭塘司嘅維安社鄉同顯社鄉
*民國20年：拆成二區顯社鄉同三區和平鄉（維安鄉）
*解放戰爭初期：屬禺南西區
*1950年5月：改成做三區
*1953年3月：變成五區同六區。大石係六區嘅區府駐地，之後嗌成大石區。
*1957年3月：三區合併。搞出大石、鐘村、沙頭呢三個大鄉
*1958年10月，屬番禺人民公社大石團
*1959年4月——6月：先後拆出咗沙頭同鐘村公社，而大石公社建制一直去到1984年先至改返大石區。
*1987年：大石區改名做大石鎮
*2006年：大石鎮分拆成大石街道同洛浦街道

## 行政規劃
*居委會：星河灣、富麗、富庭、大石
*行政村：涌口、大山、河村、禮村、植村、東聯、北聯、大興、山西、大維、猛涌、詵村、會江、官坑

## 攷
#概况，番禺区政府网站，2008年7月6日造访。
#http://www.dashi.gov.cn/html/dsgk/2009/02/17/002133.html大石街道办事处网站，2011年9月1日造访
#http://www.pydfz.gov.cn/yearbook2010/news.asp?class=726&c_code=00140015&classname=大石街番禺年鉴2010，2011年9月1日造访

## 出面網頁
*大石街道办事处网站
梁彥宗

**梁彥宗**（；；）係香港無綫電視前藝員。

## 簡歷
梁彥宗小學讀循道學校，中學讀拔萃男書院，佢係胡鴻鈞嘅同學。

2006年，佢會考攞到八優成績，無參加大學拔尖，就轉讀李寶椿聯合世界書院嘅國際教育文憑（IB）課程。

2009年，佢更喺滿分45分中攞到44分，成功考咗入美國普林斯頓大學，主修生態及進化生物學。

2013年，佢應徵澳洲旅遊局包裝為「絕世筍工」嘅昆士蘭國家公園巡護員嘅工，佢入圍最後三強，但最後落選咗。

之後佢就加入咗無綫電視，主力拍J2嘅遊埠節目，作品包括《激Fun新西蘭》、《3日2夜》等等。2021年1月份離巢。

## 演出
### 主持節目（無綫電視）

### 主持節目（[[ViuTV]]）

### 綜藝節目

### 電視劇（無綫電視）

### 電台節目

### 廣告

## 書
### 遊記
* 2019年7月17日：《就這樣，背遊地球。》（蜂鳥出版、ISBN 978-988-79922-0-2）

## 獎項同提名

## 攷
*留美港生爭保育筍工
*失落「最筍工」 梁彥宗珍惜寶貴經歷

## 出面網頁
* 
* 
彥宗
類:香港電視節目主持人
類:香港電視男演員
類:前無綫電視男藝員

類:普林斯頓大學舊生
類:拔萃男書院舊生
謝承

**謝承**（；），字**偉平**（），係中國東漢、三國東吳人，出身自會稽郡山陰縣（而家浙江紹興）。佢阿爸叫謝煚，佢阿叔叫謝貞，佢家姐係孫權個夫人，佢有兩粒仔，一個叫謝崇，一個叫謝勖。

## 生平
佢原本係吳郡嘅督郵，喺家姐過世後，做官到五官郎中，之後升官到長沙東部都尉、武陵太守。

佢係三國時好博學嘅史家學者，讀書多，見識廣，記憶力強，見過嘅事可以記成世，無幾多遺漏，其中東漢史事尤其知。佢寫咗143卷嘅《後漢書》，不過而家失傳；又寫過七卷嘅《會稽郡先賢傳》，一早就遺失，不過因爲《太平御覽》引呢部書多，魯迅將佢編輯出一卷。

## 家族
老豆謝煚歷任東漢嘅尚書令、徐縣令。後生時個行動就基於仁同孝，對事物有幾深嘅見解，有優秀嘅才能。

## 參考
*

類:三國人
類:浙江人
承
何耀明

**何耀明**教授（）係香港法律學者，現任香港大學法律學院院長，專長研究刑事司法系統。佢舊時喺馬來西亞怡保成長同接受教育，之後讀新加坡國立大學法律學院，喺牛津大學攞到法學碩士同喺芝加哥大學攞法學博士。

## 參考
* 星學者何耀明　任港大法律院長
* 政壇：何耀明院長冇假期潛水 

類:芝加哥大學舊生
類:牛津大學舊生
類:星加坡國立大學舊生
Celcom

**Celcom**係馬來西亞最大流動電訊公司，1988年開張，2008年脫離馬來西亞電訊獨立。
唐明街

**唐明街**（）係香港新界西貢區將軍澳新市鎮一條街，連接住寶順路同寶康路，約莫600米長，喺將軍澳市中心北面，1998年通車。

## 交匯道路
*寶順路
*唐賢街
*唐俊街
*尚德邨屋邨通道
*寶康路

## 沿線建築物
*唐明苑
*寶明苑
*廣明苑
*尚德邨
*尚德廣場
*富康花園

## 公共設施
*唐明街公園
景嶺路

**景嶺路**（）係香港新界西貢區調景嶺一條街，連接住寶順路同翠嶺路，約莫750米長，近住港鐵調景嶺站，2001年通車。

## 交匯道路
*彩明街
*翠嶺路
*寶順路
*彩明苑停車場通道
*公共運輸交匯處通道

## 鄰近建築物
*香港知專設計學院調景嶺校舍
*香港專業教育學院李惠利分校調景嶺校舍
*城中駅
*都會駅
*健明邨
*彩明苑
*善明邨
*彩明商場
*維景灣畔
*調景嶺站公共運輸交匯處
葉志光

**葉志光**博士，係香港富商葉慶忠個仔，精棉發展董事總經理，亦係香港望族葉正平家族成員。

## 公職
*香港中華廠商聯合會會董
*中華全國工商業聯合會常務委員
*廣東省政協委員
*香港潮州商會青年委員會委員
*香港個人資料（私隱）諮詢委員會成員
陳樹暉

**陳樹暉**（，），係香港泛民主派政治人物，第六屆元朗區議會前任議員（洪福選區），前任民間人權陣線副召集人，香港天主教正義和平委員會幹事。

佢舊時讀德信中學同嶺南大學哲學系，做過大學學生會會長同香港專上學生聯會秘書長。

2019年，陳樹暉代表朱凱迪新西團隊參加第6屆香港區議會選舉嘅元朗洪福選區，結果一擊即中，打低民建聯徐君紹，成功當選，2021年7月8號，佢正式劈炮，成為泛民主派區議員辭職潮嘅其中一個犧牲品。

## 參考
* 陳樹暉要求人大撤回政改決定
肉眼

**肉眼**喺大多數嚟講都係人嘅眼噉解，佢亦可以係：

*肉眼觀察：齋用眼（而唔用其他架撐幫手）去睇嘢
*肉眼扒：一種肉扒
*肉眼 (佛教)：佛教五眼嘅其中一隻
肉眼觀察

**肉眼觀察**（）係齋用眼去睇嘢，而唔用其他架撐（譬如望遠鏡、顯微鏡）幫手。天文學上唔少現象都可以肉眼觀察，好似彗星、流星雨噉。總而言之，肉眼可以喺天文學同好多五花八門嘅測試都扮咗一系列嘅感人現象。
蠍子王

**蠍子王**，又畀人叫做**蠍子王二世**，係古埃及前王朝時期嘅法老王，傳說佢比美尼斯（可能同那爾邁係同一個人）更加早統一上下埃及。
馬田·拿殊

**馬田·拿殊**（；）係加拿大一位退役足球員，職業生涯一共五次入選北美聯合足球聯賽甲組全明星隊，並且為兩支球隊羅車斯特犀牛同溫哥華白浪分別奪得過兩次聯賽冠軍。佢亦都為加拿大國家隊打過36場比賽（25場首發），攻入兩球。佢宜家係溫哥華白浪嘅青訓教練兼球探。

馬田拿殊個大佬係加拿大籃球員史提芬·拿殊。

## 參考


## 出面網頁

類:加拿大足球員
類:溫哥華白浪球員
王蓮

**王蓮**（；學名：**'）；喺植物研究學入面嗌佢係**王蓮屬'''（）；佢係睡蓮科嘅一種水生草本植物嘅統稱。原產地喺南美洲嘅亞馬遜河流域嗰帶。呢個屬凈係得三個品種。佢哋同一般嘅睡蓮同蓮花唔一樣嘅係，佢哋有好似個木盆噉嘅荷葉浮喺水上面，甚至佢啲花色同好濃嘅花香先至出咗名。

## 形態
### 葉
王蓮嘅荷葉嘅直徑有成2米幾到，最大嘅可以去到4米。而佢啲樹葉係向上彎，好似個木盆噉。而荷葉嘅結構方面都幾搞嘢吓：正面淡綠色，背面土紅色，而葉邊重霸咗中空又實淨嘅粗葉脈同刺毛而搞成嘅骨架。而呢啲刺毛同葉脈可以防水生動物喺度搞搞震。而佢嘅葉入面重有好多有氣嘅窪窿響度先至搞到個葉有好大嘅浮力，如估一個20——30kg嘅細路可以坐喺樹葉度玩都得；即使喺佢嘅葉度均勻噉鋪75kg嘅沙都唔會沉㗎。

### 花
王蓮嘅花重大過中國大陸成日見到嘅蓮花成幾倍都有，甚至顏色都好靚吓。花嘅直徑可以去到3——4dm，中間紅出邊啲邊白。而開嘅花同睡蓮嘅品種——子午蓮差唔多，一到挨晚就開花，第二日差唔多天光嗰時就閂埋。喺第二日挨晚再開花嗰陣，花色就變咗，逐漸變成淡紅到紫紅呢啲色。而花嘅雄蕊嘅柱頭都離得好遠吓，啲昆蟲要靠花香先至傳到花粉過嚟。而佢啲花一般開2——3日就謝鷄出籽。

### 根系
雖然王蓮嘅根系比較發達，但係同荷花唔一樣嘅係，佢唔出藕，所以種呢樖嘢要靠啲核嚟種。

### 核
王蓮嘅核凈係得粒綠豆咁細，但係佢生得比較快。喺春天嗰時開始種佢嘅話，過4——6個月就出到好靚嘅花出嚟。

## 適應環境
爾樖嘢必須要喺高溫同高濕、甚至有足夠嘅陽光環境入面先至可以生得。佢最啱生喺25～35℃嘅環境入面，如估溫度低過20℃嘅話，植株就唔會繼續生落去。

## 用途
王蓮嘅籽可以用嚟食，喺南美洲嘅亞馬遜當地啲人成日嗌王蓮嘅籽係「水包粟」。

## 特殊功能
王蓮有得校葉面同葉背嘅特殊功能。喺佢嘅葉細胞入面有種嗌「葉青素」嘅色素，佢可以將光線嘅輻射轉成熱能，將葉背加熱到同葉面上下一樣嘅溫度。而比較粗嘅葉脈同好長嘅刺毛重係佢嘅散熱器官，所以熱帶嗰邊比較猛嘅太陽都唔會點曬燶嚿王蓮葉。而開咗花嘅王蓮重識得散熱，佢啲花嘅內部溫度重高過外界成10℃到。

## 相

## 有關嘅書
* 中国少年儿童百科全书 自然·环境 第437页　浙江教育出版社 ISBN 7-5338-1946-2/G·1942

## 出面網頁

* 水上花王——王莲 中国科学院
* 善变女神——王莲 中国科学院華南植物園
* 浮水圓盤花香濃－小葉王蓮 國立自然科學博物館
* 王  莲 中国科学院植物研究所——北京植物园
* 王蓮 認識植物網

類:睡蓮科

類:水生植物
類:草本植物
類:觀葉植物
類:花卉
2015年薩那清真寺自殺式炸彈襲擊

**2015年沙那清真寺爆炸事件**係2015年3月20號喺也門薩那省薩那發生嘅連環爆炸案 。當地嘅巴度（al-Badr）同哈樹斯（al-Hashoosh）兩座清真寺喺嗰陣受到自殺式炸彈襲擊。爆炸總共令到至少137人瓜老襯，同351人受傷。

## 睇埋
*
*
*2013年薩那恐怖襲擊
*2015年也門薩那恐怖襲擊
*也門什葉派反抗
*

## 參考
香港專上學生聯會退出風波

**香港專上學生聯會退出風波**，簡稱**退聯風波**，係由2014年12月開始香港專上學生聯會（學聯）發生嘅一場校園政治風波，主要由雨傘革命後各大專院校學生會選舉同香港專上學生聯會關係爭議而引起。而家除咗樹仁大學外，其他大專院校都發起咗「退出學聯關注組」。幾間大學都已經搞咗退聯公投，其中香港大學、理工大學、浸會大學同城市大學都通過咗，只得嶺南大學否決咗。

類:香港民主運動
類:香港2015年
魚柳

**魚柳**係種魚肉切法，通常都係將條魚去頭尾之後打側破開兩邊，抽起中間係骨，就變成兩塊魚柳。

常見嘅魚柳包括龍脷、鯰魚、青衣魚。

## 睇埋
*魚扒
豬肋骨

**豬肋骨**，中式又叫**金沙骨**，係指豬肉嘅原條肋骨，通常都係燒烤整熟。

## 睇埋
*排骨
*豬扒
*牛肋骨
魚扒

**魚扒**係種魚肉切法，通常都係將條魚身打橫切開一碌碌，橢圓厚身，中間嘅骨有時會留有時會整走。

常見嘅魚扒包括三文魚、吞拿魚、鱈魚、劍魚。

## 睇埋
*魚柳
扒房

**扒房**係專門鋸扒嘅西式餐廳，主要都係賣牛扒，亦都會賣埋豬扒、雞扒等肉扒，甚至乎有海鮮。
笑

**笑**，或者叫**大笑**，係興奮情緒嘅一種反射表現動作，橫膈膜會收縮，聲帶會係咁發出「哈哈」嘅聲，亦即係「笑聲」。

## 唔同嘅表達
*恥笑
*奸笑 

## 睇埋
*笑容
笑容

**笑容**，或者叫**微笑**，係種面部表情，個嘴兩邊嘅肌肉會提起，令嘴角向上，通常係開心嘅表現。
## 睇埋
*笑
姬發

西周創建者，第一代西周天子，青銅器銘文珷，喺西伯昌同太姒嘅嫡次子。佢嘅正妻喺邑姜。夏商周斷代工程斷代其在位時間為前1046年至前1043年，《劍橋中國史》推測佢既在位時間約為前1049年至前1043年。

喺姬發在位期間，周出兵攻打商朝，打贏咗牧野之戰，帝辛自焚死咗，商朝滅亡。姬發過身之後，由佢個仔姬誦繼位，即係周成王。
鄭經

**鄭經**（）係鄭成功大仔，亦係東寧國第二位國王，1663年到1681年在位，史稱**東寧文王**。
曹髦

**曹髦**（髦讀無，；），字**彥士**（），係三國時期曹魏第四位皇帝，254年到260年在位。佢死後無任何諡號，史稱**高貴鄉公**（）。

## 生平
### 繼位
254年，司馬師廢咗23歲嘅皇帝曹芳，準備立曹操嘅仔，彭城王曹據做皇帝。郭太后表示曹據係佢（丈夫）嘅亞叔，如果由曹據繼位，就會免除佢嘅太后之位，因此司馬昭搵咗曹丕嘅孫仔，高貴鄉公曹髦做皇帝，作為佢無仔嘅亞伯曹叡嘅後嗣。曹髦繼位後，朝廷由司馬師控制，司馬師過世後，朝廷由佢細佬司馬昭控制。曹髦大個後開始唔滿意司馬昭嘅專權，因此作咗一首《潛龍詩》嚟表達自己嘅不滿，司馬昭知道後對曹髦起咗戒心。

### 遇害

甘露五年五月，曹髦召見王沈、王經同王業，向佢哋展示廢黜司馬昭嘅詔書，並且講道：「**司馬昭之心，路人皆知！**，我哋唔可以坐以待斃。」。王沈同王業將件事話咗俾司馬昭知，司馬昭叫賈充準備入宮鎮壓。曹髦知道事情曝露後，帶住幾百個僮僕攻打司馬昭嘅屋企。司馬昭嘅細佬，屯騎校尉司馬伷係東門遇到曹髦，但係佢嘅手下被曹髦喝退。賈充係南闕遇到曹髦，太子舍人成濟係賈充嘅指示下用劍將曹髦殺害。之後，司馬昭假借郭太后嘅名義下韶，以民禮將曹髦落葬，喺司馬孚呢啲重臣嘅請求下，以王禮將曹髦葬喺洛陽西北三十里嘅瀍澗之濱。雖然話喺以王禮埋葬，但喺葬禮連旌旗都冇，連幫《三國志》作注嘅裴松之都話呢個唔喺以王禮埋葬。葬禮嗰日有好多人去睇，有人話道：「呢個就喺前日畀殺嘅天子。」有人甚至掩住個面喺度喊，悲傷到無法自拔。由於輿論壓力，司馬昭喺事發二十日之後將弒君嘅罪狀全部賴畀成濟，話成濟違背自己嘅命令將曹髦殺咗，以「大逆不道」嘅罪名殺咗成濟成族人。司馬昭之後扶植燕王曹宇嘅仔曹奐嚟做皇帝。曹髦擅長寫詩文，佢嘅繪畫藝術亦都相當唔錯，喺一位琴棋書畫都好叻嘅才子。

## 參考
### 引用
龍溪站

**龍溪站**（，），喺規劃同起緊嗰時叫**花博園站**（；），係佛山地鐵（廣州叫）嘅車站，喺2010年11月3號開始營運。呢個站喺廣州市荔灣區龍溪大道嘅廣州魯新園藝場隔籬嘅地底，佢重係成個廣州入面，最西邊嘅地鐵站。

## 車站嘅結構
### 樓層
呢個站有2層樓嘅地下室，其中地下1樓係站廳，而地下2樓係嘅月台。

### 站廳
同濟路站嘅站廳西邊係收費區，四周圍俾人行通道同車站嘅商舖圍住嗮，而站廳嘅收費區入面有專用𨋢、扶手電梯同樓梯往返月台。

### 月台
呢個站有1個島式月台，喺南海大道同埋南桂路嘅交界嘅地底。

### 商舖同自助服務
由於呢個站平時冇乜人，所以入面冇商舖。不過有臺自動櫃員機同埋可以充嶺南通、購買彩票、交水電費通交通罰錢嘅服務。

### 出入口

## 車站歷史
龍溪站最先喺2002年嘅佛山地鐵1號綫規劃入面出現，個名係出自附近嘅主幹道龍溪大道。

呢個站喺2007年6月28號開始喐手起，2010年10月28——29號正式開放畀廣州同佛山兩市嘅市民，2010年11月3號佛山地鐵1號綫首通段開通之後先至正式營運。

### 安檢
喺呢個站開通咗無耐，由於嗰時廣州要辦亞運會，呢個站就搞咗入站安保措施，一直到2010年12月23號先至取消。

## 利用狀況
龍溪站嘅周邊都係啲賣車同一少部分嘅農村地區，加上隔籬又有間廣州花卉科技園響度，所以呢個站嘅客流大多數都係附近啲村民。雖然朝早同晚黑嘅高峰時段都有啲客流吓，但係其它時間就冇乜人上落咁滯。

## 註

## 上一站·下一站




類:廣州地鐵車站
類:荔灣區鐵路站
龍溪站 (搞清楚)

**龍溪站**可以係：
* 龍溪站 (廣州)：佛山地鐵（廣州嗰邊嗌）嘅車站。
* 龍溪站 (大邱)：大邱都市鐵道公社1號綫嘅車站。
龍溪站 (大邱)

**龍溪站**（；）係南韓大邱地鐵1號綫嘅車站，喺東區東村路入面，冧巴係141。呢個站喺1998年5月2號開始營運。

## 車站嘅結構

## 附近嘅建築同景區
* 半夜月農協龍溪支所
* 朝日工業高等学校
* 東大邱分岐點
* 大邱龍湖初等學校
* 龍溪治安中心
* 新坪洞
* 安心2洞住民中心

## 上一站·下一站




類:大邱地鐵站
類:東區 (大邱)
江漢

可以係：
*武漢嘅別名
*江漢區，中國湖北武漢嘅市轄區
*江漢平原，湖北嘅平原
*江漢 (香港)，香港嘅演員
*江漢 (年號)，清朝末年貴州起事楊龍喜嘅年號
武漢三鎮足球會

**武漢三鎮足球會**（）係中國武漢一間職業足球球會，喺2013年成立，依家踢緊中國足球協會超級聯賽。

## 榮譽
*中國足球協會超級聯賽冠軍：2022年（被稱為中國版凱沙羅頓神話）
*中國足球協會超級盃冠軍：2023年

## 參考
成鐵紀

**成鐵紀**係古元古代入面第一個紀，響25億年到23億年之前，即係響層侵紀之前。名稱源自藻類或者細菌開始做光合作用，造成大氧化事件，氧化鐵同藻類交替沉積出條狀鐵層。
層侵紀

**層侵紀**係古元古代入面第二個紀，響23億年到20.5億年之前，即係響成鐵紀之後、造山紀之前。
造山紀

**造山紀**係古元古代入面第三個紀，響20.5億年到18億年之前，即係響層侵紀之後、固結紀之前。
固結紀

**固結紀**係古元古代入面最後一個紀，響18億年到16億年之前，即係響造山紀之後、蓋層紀之前。
蓋層紀

**蓋層紀**係中元古代入面第一個紀，響16億年到14億年之前，即係響固結紀之後、延展紀之前。
延展紀

**延展紀**係中元古代入面第二個紀，響14億年到12億年之前，即係響蓋層紀之後、狹帶紀之前。
狹帶紀

**狹帶紀**係中元古代入面最後一個紀，響12億年到10億年之前，即係響延展紀之後、拉伸紀之前。
拉伸紀

**拉伸紀**係新元古代入面第一個紀，響10億年到8.5億年之前，即係響狹帶紀之後、成冰紀之前。
成冰紀

**成冰紀**係新元古代入面第二個紀，響8.5億年到6.3億年之前，即係響拉伸紀之後、埃迪卡拉紀之前，俗稱「雪球地球時期」。
埃迪卡拉紀

**埃迪卡拉紀**係新元古代入面最後一個紀，響6.3億年到5.4億年之前，即係響成冰紀之後、寒武紀之前。
寒武紀

**寒武紀**係古生代入面第一個紀，響5.4億年到4.85億年之前，即係響埃迪卡拉紀之後、奧陶紀之前。
奧陶紀

**奧陶紀**係古生代入面第二個紀，響4.85億年到4.43億年之前，即係響寒武紀之後、志留紀之前。
志留紀

**志留紀**係古生代入面第三個紀，響4.43億年到4.19億年之前，即係響奧陶紀之後、泥盆紀之前。
石炭紀

**石炭紀**係古生代入面第五個紀，響3.59億年到2.99億年之前，即係響泥盆紀之後、二疊紀之前。
二疊紀

**二疊紀**係古生代入面最後一個紀，響2.99億年到2.52億年之前，即係響石炭紀之後、三疊紀之前。
侏羅紀

**侏羅紀**係中生代入面第二個紀，響2億年到1.46億年之前，即係響三疊紀之後、白堊紀之前。
第四紀

**第四紀**係新生代入面最後一個紀，由258萬年前一直去到而家，即係響新近紀之後，可以再細分做兩個世：更新世同全新世。

## 研究史
第四紀呢個名最早係意大利地質學家基奧雲尼·阿爾杜伊諾（Giovanni Arduino）喺1759年研究波河河谷沉積情況嗰時提出嘅。到1829年，法國地質學家儒勒·迪斯努瓦耶（Jules Desnoyers）引用佢呢個定義。佢喺研究塞納河低地嘅沉積層嗰陣發現有一層比新近紀重要新嘅岩層，而呢個岩層一直延伸到地殼表面。

第四紀嘅時期基本上同最近嘅冰河期（包括而家嘅冰川回退期）相符。另一種分法係將300萬年前北極結冰嘅開始作為第四紀嘅開端，噉嘅話上新世嘅最新嗰部分都計埋入第四紀。不過亦有人唔承認第四紀嘅存在，而將佢睇成第三紀嘅一部分。
古新世

**古新世**係古近紀入面第一個世，響6600萬年到5600萬年之前，即係響始新世之前。
古近紀

**古近紀**係新生代入面第一個紀，響6600萬年到2303萬年之前，即係響白堊紀之後、新近紀之前，可以再細分做三個世：古新世、始新世同漸新世。
新近紀

**新近紀**係新生代入面第二個紀，響2303萬年到258萬年之前，即係響古近紀之後、第四紀之前，可以再細分做兩個世：中新世同上新世。
始新世

**始新世**係古近紀入面第二個世，響5600萬年到3390萬年之前，即係響古新世之後、漸新世之前。
漸新世

**漸新世**係古近紀入面最後一個世，響3390萬年到2303萬年之前，即係響始新世之後、中新世之前。
中新世

**中新世**係新近紀入面第一個世，響2303萬年到533萬年之前，即係響漸新世之後、上新世之前。
更新世

**更新世**係第四紀入面第一個世，響258萬年到1.17萬年之前，即係響上新世之後、全新世之前。
全新世

**全新世**係第四紀入面最後一個世，響1.17萬年一直去到而家，即係響更新世之後。
洲頭咀

**洲頭咀**（；官方），舊時寫做**洲頭嘴**（傳統），係廣東省廣州市嘅一笪地頭，喺依家海珠區嘅西北角，白鵝潭東南冇幾遠岸度。

## 名
佢喺河南沙洲嘅西北邊靠近珠江邊嘅位，所以嗰度又可以嗌「洲頭」，又因為佢喺最西北邊而嗌成咀，所以「洲頭咀」嘅名係噉嚟。

「嘴」字喺地理上嚟講，就係尖突出嚟嘅嘢，好似個嘴噉。由於粵語入邊，「嘴」同「咀」係一樣音，加上佢嘅筆劃比較少，而家喺大多數嚟講，都係寫「咀」。「咀」字本身就係「咀嚼」噉解，同地理上嘅「嘴」無關。

## 史

洲頭咀喺大清嗰時屬廣州府番禺縣，由於佢喺花地隔開咗條河，都係番禺縣，而北面冇幾遠就係沙面，調返轉頭係屬南海縣。

## 地理位置
洲頭咀將珠江水一分為二，其中一條去東，重有一條去東南，兩條喺峨嵋沙南邊重新匯合。

## 狀況
洲頭咀以前有座洲頭咀碼頭同洲頭嘴客運站，有船到香港同廣東嘅其他離島。而家隔籬重有條洲頭咀隧道。

### 公園
收尾起嘅洲頭咀公園原先係綠樹成蔭，四圍街坊週時都有入去唞下鍛煉下，之不過隨著2021年左近政府主導、由廣州市城市更新項目建設管理辦公室負責嘅《市管八條重要道路及周邊區域更新改造提升節點工程之濱江西路洲頭咀公園節點》項目嘅開展，公園俾大幅斬樹同鋪埋草皮，夾埋同期嘅其他斬樹工程一樣惹起市民極大嘅關注

## 附近嘅交通
*廣州地鐵：
*:：鳳凰新村站
*:：同福西站
*:：文化公園站
*:
*:
*:

## 附近嘅景區
* 洲頭咀反租地抗英鬥爭紀念碑
* 洲頭咀公園

## 攷


類:海珠區
高登

**高登**係漢字（直譯英文讀音 Golden），指：

## 音樂
### 專輯
*Golden (Romeo Santos專輯)
*Golden (Rosita Vai專輯)

### 歌
*Golden (Jill Scott嘅歌)
*Golden (Travie McCoy嘅歌)

## 其他
* 高登電腦中心，香港主要電腦集散地，喺深水埗黃金電腦商場隔離
* 高登討論區，香港主要網站之一，討論區為主
* 亮視點，香港一間連鎖式眼鏡舖，以前叫高登眼鏡
* 高登島，喺連江縣北竿鄉
* 高登 (會計師)，英國特許會計師同企業家
江漢 (香港)

**江漢**（），原名**姜永明**，係香港演員，遼寧遼陽出世，早年拍電影，1979年轉去麗的電視（之後叫亞洲電視）拍電視劇，1992年再轉去無綫電視，2012年息影。

## 出面網頁
* 

類:前亞洲電視男藝員
永明
吳清源

**吳清源**（）係日本籍華裔圍棋大師，綽號「昭和棋聖」。佢喺中國福建福州出世，七歲識捉棋，之後畀日本棋手發掘，去咗日本發展。

## 榮譽博士
* 香港中文大學榮譽文學博士（1986年）

## 攷
三角洲

**三角洲**，英文**River Delta**，地理講江涌之口，注入湖海之類前，久而久之，積沙成沙坦，卽係洲。江涌上游中游，會帶沙泥到下游，下游時水流唔再急，沙泥沉低落來，積沙成洲。洲切開水流，周圍都係水道，或聚或分，水脈滿佈交錯。水流之故，洲分佈做扇形，好似扇咁分散出去，有如三角。廣東話三角洲，正正取自歐洲文獻中嘅Delta，指希臘字母Δ，就係講似三角形。唔係所有三角洲都正三角形，要視乎地形，海水流向。而江水積成大平原，中間亦會改道，入海口會唔同。
類星體

**類星體**（英文**Quasar**），就係遠方原始星系，相當活躍。初發現時，望過去似類粒星，多過似星系，射出電波。就係不明所以，所以叫類星體。光譜紅移好勁，類星體高速咁遠離地球。按哈勃定律（Hubble's Law），類星體高速移離，正正係宇宙膨脹造成，而類星體喺可見宇宙邊邊，宇宙誕生初期，星體嘅影像。類星體中心有好大黑洞，質量極高。

英文Quasar，出自**quasi-stellar radio sources**，意思係類似星嘅無綫電源，廣東話叫類星體。
紅移

**紅移**（）指物體移離自己，光譜亦移向紅色一邊。佢相反係藍移，代表物體移近自己。可見光係電磁波來，一端紅，一端藍，紅低頻，藍高頻，紅波長，藍波短。按杜卜勒效應，物體移走時，物體有嘅光會偏咗紅色一邊，波長變大，頻率變低。推而廣之，唔單止可見光，電磁波其他段一樣係咁。唔單止物體移遠會有紅移，萬有引力亦可搞到紅移，廣義相對論有提及，人稱。天文學分析眾星光譜，多數紅移，就知宇宙膨脹。
笑林

**笑林**（；；）；原名係**趙學林**（；）；之前嗌過**趙小林**（；）同**趙別林**（；）嘅名；佢係中華人民共和國嘅國家一級演員兼相聲演員同主持人。

## 生平
細個嗰時參加過中央人民廣播電台嘅少年廣播合唱團。喺佢入做北京曲藝團之後開頭無奈就話學山東快書，但係後嚟拜咗馬季先至改學相聲。喺1980年開始到2001年期間，佢同李國盛一齊合作，整咗成百幾段相聲出嚟。而呢啲相聲甚至重攞埋獎。喺2007年重做咗中國鐵路文工團嘅rap歌團長。

2015年3月23號凌晨2點鐘，佢因為白血病死咗，終年59歲。

## 攷
* 姜昆证实笑林逝世：罹患白血病 23日凌晨去世 凤凰网 2015-03-23
* 相声演员笑林简介：观众称其笑林广播电台 中国日报网，2015-03-23

類:中國男演員
類:中國主持人
藍移

**藍移**（），指物體移近自己，光譜移向藍色一端。佢相反係紅移，物體遠離自己。可見光係電磁波來，一端紅，一端藍，紅低頻，藍高頻，紅波長，藍波短。按都卜勒效應（Doppler Effect），物體移近時，物體有嘅光，會偏咗藍色一邊，波長變細，頻率變高。推而廣之，唔單止可見光，電磁波其他段一樣係咁。唔單止物體移近會有藍移，萬有引力亦可以搞到藍移，廣義相對論有提及，人稱引力藍移。
南村鎮 (廣州)

**南村鎮**（）係中國廣東省廣州市番禺區轄下嘅一個鎮。

## 敘述
*總面積：
*轄下社區數：7
*轄下村數：16
*戶籍人口：

## 攷
* 2013年统计用区划代码和城乡划分代码：番禺区 中华人民共和国国家统计局
* 2013年统计用区划代码和城乡划分代码：南村镇 (广州市) 中华人民共和国国家统计局

類:廣州嘅鄉下
年畫

**年畫**，畫一種，起源於古時中國，遍至鄰近地方，好似日本、韓國同越南。韓國又叫**歲畫**，異字**歲畵**，越南又叫**幀節**。年畫一年換一張，新年時換，所以叫年畫。年畫原意趨吉避凶，趕走邪魔，迎接吉利。最初手繪，及後用版畫，方便大批大批咁印，現代已改用新式印刷術。

年畫公仔，各有唔同，有人有獸，有貼門口嘅門神。
山嘴

**山嘴**（），原寫**山觜**，又寫**山咀**，指山嘅山腳，打橫突出來嘅尖頭。一般喺山區V形谷地，向河流突出又同山嶺相連嘅山坡帶。亦可以喺兩個山坑之間凸出嘅部分。兩個山嘴之間凹落去嘅叫山窩。

地理學上分山嘴有交錯山嘴、曲流山嘴、削平山嘴。呢三種類型山嘴有以下定義：
*交錯山嘴：喺河谷兩側交錯排列嘅山嘴。
*曲流山嘴：深切河谷兩岸形成嘅山嘴。
*削平山嘴：山嘴形成後，畀河水削平。

喺地形圖上，山嘴嘅等高綫呈V字形，V字尖嘴對嘅係低地。

## 參考資料
山腳

**山腳**，山嘅下邊，相對於平地或者海，山由此慢慢升高。山腳突出啲叫山嘴。
角動量

**角動量**，英文**Angular momentum**，量度物體旋轉嘅量，唔同質量、形狀同轉速，都會影響個量。物體無外在力距，角動量係唔會變，依個就係角動量守衡。角動量同動量概念類似，角動量講係轉，而動量講直線行。

計剛體嘅角動量，公式有 L=I\omega。L 係角動量，I 係轉動慣量，而 \omega 係角速度。
脈衝星

**脈衝星**，英文**pulsar**，指有電磁波射出嘅恆星，實質係中子星一種，磁性極強，兩極會射出電磁波。中子星自轉時，有如燈塔之光，電磁波兩束轉動，掃射有如脈衝。由於中子星好細，質量好高，自轉速度可以去幾秒甚至幾微秒一圈，亦就係脈衝週期。

英文pulsar，來自pulsating radio star，意思脈衝無綫電星。初頭中子星只係理論上有，未觀測到。初發現脈衝星，只測到有不知名無綫電波訊號，以為係外星人綠人仔（little green man）發，有外星文明。及後發現好幾個，先再推斷出中子星。而射出亦唔只無綫電，高頻如X光甚至迦碼射綫都有。
中子星

**中子星**，英文**neutron star**，恆星一種，極之細，質量高，所以密度非常之高。主要由中子組成，加上單身嘅核子、質子、電子及其他粒子，實際結構仍然係數學上估計。萬有引力大到壓破原子間斥力，大過維持核子嘅強作用力，電子同質子結合成中子，中子由核子間解放出，自由好多。

中子星來自超新星爆發，原本大恆星核聚變生出鐵，核聚變日漸無以為計，熱力不足支撐星體，頂唔住萬有引力，於是急速坍縮，外層拋出物質咁爆發。淨低較核心部份，質量細，壓到變白矮星，大，壓到變黑洞，中間就變中子星。中子星細到一二萬米，而質量有成太陽兩倍。原本恆星好大粒，自轉得慢。一坍陷成中子星，而角動量要守衡，直徑大為縮細時，自轉就會變得極快，週期斷秒甚至微秒計。

有啲中子星帶好強磁性，會射出電磁波，自轉有如燈塔，依一類叫脈衝星。若果中子星無脈衝射向地球，唔係咁容易發現。
芳村站 (搞清楚)

**芳村站**可以係：

* 芳村站 (廣州)：廣州地鐵嘅車站。
* 芳村碼頭：簡稱**芳村站**，廣州水上巴士嘅其一碼頭站。
* 芳村站 (大邱)：大邱地鐵嘅車站。
馬化騰

**馬化騰**（；）係中華人民共和國嘅一位企業家，祖籍廣東省潮陽縣（而家係汕頭市潮南區），生於海南島東方縣（而家海南省東方市）。佢係騰訊公司嘅創辦人，開發過喺中國內地出嗮名嘅騰訊QQ網絡即時通訊軟件。

佢喺2004年攞過CCTV 2004年度經濟人物新銳獎。喺2013年《理財週報》第五次發佈嘅「中國家族財富榜TOP3000」被列為首富，重上過胡潤百富榜嘅第3同埋福布斯中國富豪榜嘅第5。

## 註

## 出面網頁
* 
*
溶血

**溶血反應**（）一般講嘅係紅血球唔正常嘅分解現象。

## 介紹
紅血球喺一般嚟講，有110——120日嘅壽命，死咗嘅紅血球會喺肝臟同脾臟度分解。但部份疾病或因素會搞到紅血球唔正常分解而導致血液入面嘅紅血球含量減少。由於紅血球負責喺血液度傳啲氧氣畀身體各個部份，嚴重嘅溶血反應可以搞到身體組織死亡，危及患者嘅生命。

## 一般會引發溶血反應嘅因素
*抗原-抗體反應（好似：輸錯血）
*中毒
*G6PD缺乏症（即係蠶豆症）
*部份嘅治療過程（好似血液透析同使用心肺呼吸機）亦有可能引發溶血反應。

類:血病
R (搞清楚)

**R**或**r**除咗係英文字母之外，重可以係：

## 數學
* 全體實數集：一般寫做\mathbb{R} 或 **R**，複數入面嘅實數都可以用呢個符號。
* 同圓有關嘅半徑：符號係R或r
* ∠R：幾何學入面講嘅直角。
* r：幾何學入面講嘅弧度。
* (R)∫：微積分入面嘅尼曼積分。
* R:代數入面講一個環

## 物理
* 電阻：符號係R，屬電力學。
* 熱力學嘅三個表示：
*: °Ra：蘭堅溫標（Rankine）
*: °Ré：列氏溫標（Réaumur）
*: °Rø：Rømer溫標
*X射線電離輻射：符號係R，屬光學。
*角速度：符號係r，屬轉動力學。

## 化學
* R：物理化學講嘅理想氣體常數。
* R：有機化學講嘅烴基／取代基。
* (*R*)- ：立體化學講嘅一個有手性嘅碳原子附近嘅分子順時針排列嘅方式。
* R：生物化學講嘅精氨酸（arginine）
* r：化學反應講嘅單位容量嘅摩爾生成速率。

## 電子
* 光嘅三原色（RGB色）入面嘅紅色（R）。
* 音樂成日講嘅右聲道

## 語言學
* ：細l脷顫音
* ：齒齦邊閃音
* Я：西里爾字母，同粵語嘅音差唔多。
* r：普通話拼音嘅讀音，有翹舌音。
* 半r
* 日文假名或行（第九行）嘅輔音。係R，而唔係L。

## 遊戲
* 國際象棋入面嘅城堡（**R**ook）
* Rock'n Riders：PlayStation嘅一個遊戲

## 計算機
* R語言
* 網絡入面嘅一個假名

## 其它
* 紐約地鐵R線
* 揸車嘅褪後檔（R）
* 剔：從英文字母r演變出嚟嘅符號
* 盧旺達嘅國旗中間嗰嚿符號
* 美國電影協會入面講嘅分級：唔啱細路睇嘅片
* 喺法律界嗰行承認嗰個國家君主係首領。
* 音樂速率入面講嘅減速。
*簡稱「R」嘅澳門KOL李熙媛（Rosalina Lei）

## 同佢差唔多嘅符號
* ®：註冊商標符號
* ₨：盧布，俄羅斯嘅貨幣符號。
* ℞：處方，醫院成日開藥用到嘅嘢。

## 註
2015年3月20號日食

**2015年3月20號嘅日食**係一次日全食，發生喺世界協調時間2015年3月20號，因為月亮穿過太陽同地球之間，本影掂到地表而令到嗰笪地完全冇陽光，而形成日全食，同時喺本影兩側數千公里嘅半影範圍入面遮住少少陽光，形成日偏食。

## 介紹
今次日食食分係1.0445，食甚喺法羅群島以北嘅海域維持嘅時間最長，有成2分鐘零46.9秒。今次日食之後，成個歐洲去到2026年8月12號都唔會再有日全食出現。

### 出現嘅地方
今次日食開始嗰陣，月亮嘅本影喺格陵蘭以南嘅大西洋海面掂到地球，然後一直向東北郁，經過北大西洋同北冰洋。只有法羅群島同埋斯瓦爾巴先有日全食。咁啱得咁橋，今次日食嘅全食帶喺北極點度完，而嗰日咁啱係春分，即係北極點由有成半年咁長嘅極夜入到去跟住嗰半年極晝嘅日子，所以日全食令極晝開始幾粒鐘之後，短暫噉樣冇咗幾分鐘嘅太陽光。

除了窄到爆嘅全食帶入面可以睇到日全食之外，今次日食發生嗰陣，格陵蘭嘅大部分地區、成個歐洲、北非、阿拉伯以北嘅中東、中亞、西伯利亞西、西蒙古同新疆都可以睇到日偏食。

## 相
月影郁動動畫：

全食帶側邊嘅大特寫：


Solar eclipse, March 20, 2015.jpg|葡萄牙里斯本嘅日偏食全過程。
20th March 2015 Solar Eclipse in Sheffield, UK.jpg|英國錫菲爾德嘅日偏食全過程。
Eclipse, 2015, Chester-le-Street.jpg|英國切斯特勒街嘅日偏食，時間係9:07 UTC。
Solar eclipse of 2015 March 20 - Lorient 5743.JPG|法國洛里昂嘅日偏食，時間係9:19:54 UTC。
15-03-20-Sonnenfinsternis-Berlin-RalfR-N3S 6865-01.jpg|德國柏林嘅日偏食，時間係9:28:36 UTC。
March 20th Eclipse - Ireland.jpg|愛爾蘭都柏林嘅日偏食，時間係9:30:09 UTC。
Solar Eclipse 2015 - Hjartdal, Norway.JPG|挪威亞特達爾嘅日偏食，時間係9:47:00 UTC。
2015 Zaćmienie słońca 20.03.2015.jpg|波蘭克沃茲科嘅日偏食，時間係9:54:15 UTC。
Zatmění Slunce 2015-03-20 Praha, Dejvice 10.48.jpg|捷克布拉格嘅日偏食，時間係9:48:53 UTC。
Solar eclipse 2015 Warsaw Poland.jpg|波蘭華沙嘅日偏食，時間係9:56:00 UTC。
Solar eclipse 2015 Budapest Hungary.jpg|匈牙利布達佩斯嘅日偏食，時間係9:59:45 UTC。
Solar eclipse 20th, March 2015, in Milano, Italy.JPG|意大利米蘭嘅日偏食，時間係10:07:49 UTC。
Solar eclipse of 2015 March 20 in Kiev.JPG|烏克蘭基輔嘅日偏食，時間係10:28:17 UTC。
Ulcinj – Eclipse 2015.JPG|黑山烏爾齊尼嘅日偏食，時間係0:34:14 UTC。
20 Mar 2015 Moscow 10-35 (UTC), 13-35 (Local).jpg|俄羅斯莫斯科嘅日偏食，時間係10:35:27 UTC。


## 參考資料


## 出面網頁

* NASA未來日食資料
* 2015年3月20日日全食網站

類:2015年
類:日食
1918年烏克蘭蘇維埃社會主義共和國制憲會議選舉

**1918年烏克蘭蘇維埃社會主義共和國制憲會議選舉**喺1918年1月9號舉行，但係由於俄國喺1917年爆發十月革命，烏克蘭建立咗親俄嘅烏克蘭人民共和國之後先有呢場選舉。

## 背景
1917年11月20號，烏克蘭人民共和國宣佈喺1918年1月9號選舉烏克蘭議會。

1918年1月9號，烏克蘭議會喺十三個選區選出一百七十一席議員嚟組成制憲大會，夠廿歲嘅烏克蘭人唔分男女都可以去投票。

## 政變

喺選舉之前俄國嘅社會民主工黨試圖用另一種手段嚟阻止選舉舉行，而喺烏克蘭建立蘇維埃政權。但係呢種圖謀好快就俾人識穿，所有布爾什維克嘅軍隊被強制解除武裝，然後要搭火車返蘇聯 ，但係包括第二衛隊領導嘅軍隊係返蘇聯途中喺基輔發動兵變。

1917年12月30號，俄羅斯政府發出最後命令，要喺烏克蘭布爾什維克嘅軍隊返蘇聯。

## 結果
根據選舉結果，三百零一個候選人入面有一百七十一人贏出。超過70％嘅票投咗畀烏克蘭政黨，剩返10％嘅票就投咗布爾什維克。跟住政局不穩，烏克蘭選出嚟制憲會議從來冇召開過，烏克蘭議會冇耐就宣布，烏克蘭議會做住立法機關，直到召開制憲大會為止。

## 參考資料

類:1918年選舉
第6屆烏克蘭國會選舉

**第6屆烏克蘭國會選舉**喺2007年9月30號舉行。

2007年4月2號，總統尤先科諗住解決烏克蘭政治危機而宣佈解散議會重新大選。

喺選舉入面橙色革命、季莫申科陣營同我們的烏克蘭以好少嘅票數贏咗死對頭地區黨。

## 制度
四百五十席由至少攞到3％選票嘅政黨跟最大餘額法嚟分配議席。

## 背景
### 政治危機

喺第5屆烏克蘭國會選舉入面地區黨贏出，而地區黨不嬲都唔妥尤先科，所以從此行政同議會就不停咁鬥落去。

2007年初，地區黨、烏克蘭共產黨等政黨組成咗聯盟，攞到議會三分之二嘅多數席位，諗住改憲法畀議會擁有推翻總統嘅權力。

2007年4月2號尤先科落命令要求烏克蘭議會解散重選。

總統解散議會嘅權力喺憲法法院被人質疑，同時憲法法院亦話唔排除總統落嘅命令可能違返憲法。

而選舉本來定喺2007年5月27號搞，但係喺2007年5月27號，總統尤先科同總理亞努科維奇跟烏克蘭議長莫羅茲阿列克簽咗協定，安排選舉喺2007年9月30號先搞。

## 結果

類:2007年選舉
芳村站 (大邱)

**芳村站**（；）係南韓大邱地鐵1號綫嘅車站，喺東區東村路入面，冧巴係140。呢個站喺1998年5月2號開始營運。

## 車站嘅結構

## 附近嘅建築同景區

## 上一站·下一站




類:大邱地鐵站
類:東區 (大邱)
D河

**D河**（）係美國柯利近省林肯城嘅一條河。雖然話呢條河係林肯城入面嘅一條未改名嘅河，但係唔講都冇人知嘅係，呢條河喺1989年—2006年之間，俾健力士世界紀錄大全列為世界上最短嘅河流。而佢根據健力士世界紀錄大全寫嘅世界上最短嘅河流紀錄話，佢凈係得37米到。

雖然話喺1989年嘅健力士世界紀錄大全寫咗話130m長嘅係世界上最短嘅河流記錄，但諗唔到嘅係喺嗰年就俾D河提報咗，結果D河變成世界上最短嘅河流紀錄。喺2006年嘅健力士世界紀錄大全就唔列世界上最短嘅河流記錄。

## 名

呢條河係因為1940年嘅當地改河名嘅大龍鳳而贏咗先至改成噉嘅名。

## 敘述
呢條河係從爹域斯湖開始，跟住美國101高速嚟行，之後流入太平洋，全長得37米，比國際標準嘅游水池嘅五分之四長度重短。而佢嘅流域範圍凈係限喺林肯城入面，就喺D河國家公園出面嘅101高速附近，嗰度係春天同秋天嗰時辦嘅世界上最大嘅紙夭節所在地。

## 附近嘅鄉下
喺1965年嗰時，林肯城入面嘅爹域斯湖區域先至正式有村落入嚟。而呢條河就俾人改咗包括「出海口」呢啲好多好似噉嘅名，最後重整咗一個好短嘅名出嚟。

## 睇埋
* 
* 力葡亞河

## 註

類:美國鄉下
類:地球之最
眼鏡糖

**眼鏡糖**係一粒朱古力糖，喺舊時香港幾興。佢係用打橫「8」字型錫紙做包裝，好似眼鏡噉，只要兩邊加橡筋就可以當眼鏡玩。錫紙包住豆形朱古力，食嗰陣只需用手指拮穿錫紙就食得。

## 睇埋
*戒指糖
戒指糖

**戒指糖**係一隻生果味糖，喺舊時香港幾興。佢係有一個膠製圓環，好似戒指噉，上面就係糖，好似戒指上嘅寶石。食嗰陣只需用手指戴住戒指就啜得。
## 睇埋
*眼鏡糖
椰子糖

**椰子糖**係指椰子味嘅糖，主要材料係椰汁同食糖，喺東南亞、南洋各地都好普遍。

喺香港，椰子糖老字號係甄沾記。而椰子糖亦好有意頭：「椰子」代表「爺」同「子」，即係三代同堂，而「糖」亦代表住一家人甜蜜又溫馨。

## 睇埋
*椰糖
椰糖

**椰糖**係由椰樹提煉嘅食糖，屬棕櫚糖嘅一隻，喺東南亞、南洋各地都好普遍。佢個樣睇落似黃糖，但有一朕椰子香味。

## 睇埋
*椰子糖
棕櫚科

**棕櫚科**（；學名：**'）；又叫**檳榔科**（）；佢係**棕櫚目**（；學名：**'）嘅唯一科，佢屬下有202個屬，大概2,800幾個品種嘅植物。而呢啲植物一般喺熱帶同亞熱帶地區入面先至搵到佢。

呢種植物嘅特點係樹幹比較直，冇分枝，大多數都係喬木，得少數係灌木或藤木。樹葉大多數都係一抽生喺樹頂。

## 分類
單子葉植物各演化支嘅親緣關係：：

棕櫚科各亞科嘅親緣關係：


*
*※：按佢嘅[[自助法]]嚟講，支持率喺50——80%嘅範圍入面。
*（無）：按佢嘅[[自助法]]嚟講，支持率超過80%。
*


## 出名嘅品種
*椰子
*檳榔
*唐棕
*椰棗
*假檳榔
*大王椰子
*三藥檳榔
*魚尾葵
*短穗魚尾葵
*蒲葵
*散尾葵
*王棕
*酒樽椰子
*加拿列海棗
*檳榔
*西米椰子

## 有關嘅文
*棕櫚油
*棕櫚糖

## 註

## 出面網頁

* 
* 伦敦皇家植物园入面，棕榈科嘅植物分类 
* 槟榔科嘅分类方法
* 澳洲棕榈类植物列表（有插图）
* 好多同棕榈有关啲嘢嘅网
鷄公欖

**鷄公欖**係廣州嘅一種曾經好流行嘅特產小食，係用上等嘅白欖經過一系列複雜嘅工序醃製而成嘅，包括有甜嘅和順欖、鹹嘅甘草欖同埋辣嘅辣椒欖。

## 歷史

鷄公欖爾個名源自一種銷售方式：賣鷄公欖嘅人將一隻色彩搶眼嘅紙紮大鷄公套喺身上邊，一邊吹嘀噠一邊沿街叫賣，而嘀噠吹出來嘅旋律通常係「sol-sol-mi-sol」，同鷄公嘅叫聲相當似。後來鷄公欖重演變出一種飛機欖：由於啲西關小姐平時甚少出街，買嘢都係由樓上個窗道擲啲錢落街，因此賣欖人需要好精準恁將粒欖擲入擲錢落街嗰位小姐個窗裡邊，少啲工夫都唔得。

鷄公欖喺二十世紀二三十年代嘅廣州西關好流行。隨著時代變遷，賣鷄公欖嘅人越來越少，少到近乎絕跡。進入廿一世紀之後，為徂保存同活化傳統文化，荔灣區嘅荔枝灣文化交流協會專門贊助徂幾位失業人員，請佢等喺上下九步行街駝著（塑料紮嘅）大鷄公賣鷄公欖。

## 參考



類:廣州文化
黃糖

**黃糖**，亦叫**紅糖**、**黑糖**，係一隻食糖，唔似得白糖咁白淨，佢重帶住啡黃色，係因為佢有糖蜜嘅成份。
## 睇埋
*片糖
棕櫚糖

**棕櫚糖**係由棕櫚樹提煉嘅食糖，喺南亞、非洲各地都好普遍。佢個樣帶淺黃色。

## 睇埋
*椰糖
新造鎮

**新造鎮**（注意「造」字嘅地名變音，）係中國廣東省廣州市番禺區轄下嘅一個鎮。

## 敘述
*總面積：
*轄下社區數：1
*轄下村數：10
*戶籍人口：

## 註

## 攷
* 2013年统计用区划代码和城乡划分代码：番禺区 中华人民共和国国家统计局
* 2013年统计用区划代码和城乡划分代码：南村镇 (广州市) 中华人民共和国国家统计局

類:廣州嘅鄉下
比貨士

**比貨士**（，拉丁化：**Qisas**）係一個伊斯蘭教術語，解報仇、「以牙還牙」。基沙斯喺伊斯蘭教法學入面係一種刑罰。當一條穆斯林友俾人殺、受傷或者俾人偷錢，受害嗰條友或者佢嘅後裔可以申請比貨士害人嗰條友。 如果係謀殺而法庭又畀嘅話，被殺嗰條友嘅屋企人或者瓦利（法定監護人）有權比貨士（呢度解處死）兇手。

比貨士喺伊斯蘭刑法入面係一種刑罰，其他刑罰有侯杜德、迪葉同塔濟爾。

## 經文

聖訓對於比貨士有好多評論，例如布哈里聖訓講過：

古蘭經同聖訓入面都有規定穆斯林友嘅非自然死亡同受傷用比貨士嘅刑罰機制。不過，喺伊斯蘭教史入面，好多現代以前嘅伊斯蘭學者都裁定，如果受害人係一位唔信伊斯蘭教嘅齊米（信其他教嘅教徒）或者係穆斯林友有不信伊斯蘭教嘅奴隸，就唔可以用比貨士。

## 參考
### 攷

### 書

*

*

*

*

*

*

*

*

*

類:伊斯蘭教
波爾多

**波爾多**（），又譯**博都**，係法蘭西第九大城，人口23.2萬。佢被認為係世界葡萄酒嘅中心。
尼斯

**尼斯**（）係法蘭西第五大城，人口34.7萬，旁邊就係地中海。

## 文獻

類:法國城市
南特

**南特**（）係法蘭西第六大城，人口28.3萬，喺盧華爾河邊。

## 文獻

類:法國城市
Z (搞清楚)

**Z**或**z**除咗係拉丁字母之外，重可以係：

## 數學
* 整數集：一般寫做\mathbb{Z} 或 **Z**。
* 代數學：繼*x*同*y*之後第3個用嘅未知數變量
* 解析幾何：成日用嚟話⊥*x*軸同*y*軸嘅坐標軸

## 物理
* Z：電力學入面嘅阻抗
* 芯片嘅data sheet入面成日話嘅高阻態

## 遊戲
* Z系列：跳舞機等音樂遊戲入面出嘅一個系列。
* Z (電子遊戲)：1996年嘅一部電子遊戲。
*電腦娛樂分級機構屬下嘅Z級，係「凈啱至少18周歲啲人玩」噉解。

## 語言學
*З：西里爾字母
*Ζ：希臘字母
*：國際音標入面嘅破擦音

## 其它
* 有時啲人用佢嚟形容排包尾
* 漫畫用嚟形容鼻鼾聲
* Z雜誌
* .Z：一個文件嘅擴展名
* Z (軍事符號)，係俄羅斯入侵烏克蘭中俄羅斯聯邦軍隊所用嘅符號之一。
灶君

**灶君**，又叫**灶神**，係中國神話入面管廚房同飲食嘅神。
## 睇埋
*謝灶
*維斯塔（羅馬神話嘅灶神）
瑪莉亞·納拿

**瑪莉亞·納拿**（；；）係一位已經死咗嘅德國女低音歌唱家兼全球出名嘅歌劇院演唱家。喺德國嘅調素多爾夫出世。佢喺2000年聖烏蜀剌體育館畢業，跟住就去咗羅拔史古曼學院嗰度學嘢，之後喺2006年嘅歌唱大賽入面攞咗第三，跟住喺2009年到2014年期間俾歐美嘅媒體界報道咗佢。2015年3月24號，佢同佢老公同個仔一齊從西班牙巴斯隆拿返去德國調素多爾夫嗰時，喺法國上普羅華斯阿爾卑斯省普納斯-豪提-布利銀尼墜機死咗，終年33歲。
柯利·布里也

**柯利·布里也**（；）係一位德裔哈薩克嘅男中低音演唱家，喺前蘇聯哈薩克蘇維埃主義共和國（而家係哈薩克）阿耶斯卡斯斤一個烏克蘭主義家庭嗰度出世，1991年嗰時佢哋搬咗去德國嗰邊住重加入埋德國籍。從1996年開始，佢喺調素多爾夫嘅入面做獨奏歌唱家。

2015年3月24號，佢同同事瑪莉亞·納拿一齊喺西班牙巴薩隆拿返去德國調素多爾夫，喺法國普羅旺斯-阿爾卑斯-蔚藍海岸普納斯-豪提-布利銀尼上空因為飛機失事死咗，終年54歲。

## 註

類:哈薩克人

類:飛機失事死者
廣州環城高速公路

（中國高速公路代碼：**粵高速S81**）係圍住中國廣東省廣州市嘅荔灣區西邊、白雲區嘅南邊、海珠區嘅南邊同埋天河區嘅中間部分、佛山市南海區東邊嚟行嘅高速公路。其中，北環高速公路嗰段係沈海高速嘅廣州支線（中國高速公路代碼：**粵高速S15**）嘅共用路線。呢條高速公路係中國內地第一條環城嘅高速公路。喺北環高速嗰段，佢重係環城高速入面最多車流嘅路段。全线设有双臂路灯照明。

## 工程
呢條高速公路喺1987年1月18號開始喐手起，直到以下時段先至起好嗮而通車：
*沙貝⇄廣清：1989年8月1號
*廣清⇄廣花：1990年7月3號（試），1990年12月2號（正式）
*廣花⇄廣氮：1993年12月18號
*廣氮⇄東圃：1997年10月31號
*東圃⇄三滘：1999年2月12號
*三滘⇄海南：2000年6月26號
*海南⇄潯峰洲：1999年12月2號
*潯峰洲⇄沙貝：2000年6月26號
全長60公里，一共分開咗東南西北四條線。

## 廣州環城高速嘅四條線，起點到終點。
*東環高速：
*:黃村立交→廣園快速路→廣深鐵路→中山大道同黃埔大道→東圃大橋→北帝沙→新洲立交⇒轉入南環
*南環高速：
*:新洲立交→崙頭村→小洲村→土華村→三滘立交→丫髻沙大橋→丫髻沙→東塱（廣州圓大廈嘅北邊）→東沙大道→海南立交⇒轉入西環
*西環高速：
*:海南立交→增滘立交→官田村→廣三鐵路→廣佛公路→珠江嘅西航道→沙貝立交嗰頭⇒轉入北環
*北環高速：
*:沙貝立交→金沙洲→橫沙村→增槎路→京廣鐵路→三元里→廣園中路→大金鐘路→入白雲山→行白雲隧道穿越白雲山→沙河→廣州大道北→天源路→岑村立交（華南快速幹線路口）→黃村立交⇒轉入東環

## 出入口同連接嘅道路

* 注意：呢條高速嘅廣從站同廣汕站之間往返雖然係免費，但入站一定要向收費員講清楚或攞高速公路收費卡。

類:廣州嘅高速公路
類:廣東嘅高速公路
王宗堯

**王宗堯**（，），係香港男演員、模特，綽號「民主男神」、「譚詠麟契仔」。

代表作係電影《喜愛夜蒲》、《勝者為王IV：爭霸》，同埋香港電視網絡劇集《選戰》同《導火新聞線》。佢第一次喺電視劇《導火新聞線》度擔正男一，扮「樂嘉輝（輝爺）」。同年佢亦第一次喺電影《壹獄壹世界：高登闊少踎監日記》度擔正男一。佢曾經同香港模特兒黎紀君拍拖，亦同過佢演員蔡潔、歌手蘇皓兒拍拖，而家單身。

## 政見
王宗堯係香港少數明確表態支持泛民主派嘅藝人，參與過2014年雨遮革命同2019年反修例運動。

2019年9月30號，佢同劉穎匡（沙田社區網絡主席）畀差人拉咗，消息指拉佢嘅原因同佢涉嫌參與7月1號嘅立法會示威活動有關，2024年3月16號，因暴動罪名成立，被判入獄6年2個月（74個月）

## 演出

### 電視劇（[[viuTV]]）
*2016年：綠豆 飾 Jackson
*2017年：賤民20 飾 Z
*2017年：未來還未來 飾 王宗堯（第8集）
*2018年：Plan B 飾 賈宇寰（乳環）

### 網絡劇集
*2018年：向西聞記 飾 黃家謙

### 電影
*2023年：《1人婚禮》

## 參考

類:香港監犯
邵珮詩

**邵珮詩**（，）係香港無綫電視前經理人合約女藝員，2014年度香港小姐競選嘅冠軍。

## 簡歷
邵珮詩喺香港出世，自細喺加拿大溫哥華成長。佢參選2012年度溫哥華華裔小姐競選，輸畀鄧佩儀攞亞軍。到2014年佢返香港參選香港小姐競選冠軍，同時攞到冠軍、「最上鏡小姐」同「友誼小姐」。2015年度佢代表香港參選國際中華小姐競選，並攞到亞軍。佢做咗無綫電視藝員，主要工作係做時尚節目《港生活·港享受》節目主持。

邵珮詩男朋友係無綫藝員林浩文，2020年4月畀傳媒揭發佢哋已經秘密拍拖四年，而佢之前亦只係用「圈外男友」形容林浩文。

## 演出作品
### 電視劇（[[無綫電視]]）

### 節目主持（無綫電視）

### 曾參與的節目
;2014年
*8月22日：預戰沖繩（2014年度香港小姐競選參賽者）
*8月24日：2014香港小姐競選準決賽（參賽者）
*8月29日：今日VIP（2014年度香港小姐競選決賽參賽者）
*8月31日：2014香港小姐競選決賽（參賽者）
*8月31日：香港小姐傳奇誕生（得獎嘉賓）
*9月20日：星光熠熠耀保良（嘉賓）
*10月20日：創新經典 TVB邁向48年台慶亮燈（香港小姐冠軍當然代表）
*11月8日：TVB創新經典節目巡禮2015（香港小姐冠軍當然代表）
*11月18日：放學ICU（嘉賓）
*11月19日：都市閒情（嘉賓）
*12月22日、12月24日：姊妹淘（嘉賓）
;2015年
*1月25日：2015年度國際中華小姐決賽 （參賽者）
*3月7日：Think Big 大明星 （星級評委）
*8月30日：2015年度香港小姐競選決賽（開場表演嘉賓、「友誼小姐」及「最上鏡小姐」頒獎嘉賓、發表卸任感言及冠軍加冕）
*11月9日—10日：姊妹淘（嘉賓）
*11月17日：Think Big 天地（嘉賓）
*11月19日：萬千星輝賀台慶（表演嘉賓）
*11月29日：Sunday靚聲王（表演嘉賓）
*12月5日：歡樂滿東華2015（表演嘉賓）
*全年：港生活‧港享受（Dolce Vita）（主持）
;2016年
*1月13日：酒遍全世界2（星級評判）
*1月17日—1月24日：Sunday好戲王（主持）
*1月23日：2016年度國際中華小姐競選（華麗評判團評委、頒獎嘉賓）
*2月28日：奧斯卡®賽前率先睇（主持）
*5年19日：今日VIP（嘉賓）
*9月14日：都市閒情（嘉賓）
*10月7日：姊妹淘（嘉賓）
*10月15日：星光熠熠耀保良（表演嘉賓）
*11月6日：我愛香港（嘉賓）
*11月19日：萬千星輝賀台慶（表演嘉賓）
;2017年
*7月23日: 群星拱照Big Big Channel
*8月3日：都市閒情之安齡暑假冇時停（嘉賓）
*最緊要好好玩 消暑版
*終極街頭魔法王
;2018年
*新春開運王
*大玩特玩
*社企達人
*一帶一路一狀元
*意外現場
;2019年
*「娛樂大家」Ep:03
;2025年
*求生記（HOY TV）（嘉賓）

## 參考

## 出面網頁
* 
* 

類:前無綫電視女藝員
勝者為王 (2010年)

《**勝者為王IV：爭霸**》係亞洲電視做嘅電視劇，由張智霖、蔡少芬、王宗堯、杜汶澤同徐少強領銜主演。
碳酸

**碳酸**（，）係種弱酸，將二氧化碳溶落水就整到。佢係一種二元酸，即係佢喺水入面可以解離出兩個氫離子。佢可以用嚟整汽水。

## 睇埋
*汽水（碳酸飲品）
*荷蘭水（碳酸水）
*鹼粉（碳酸鈉）
*梳打粉（碳酸氫鈉）
鉎

**鉎**（）而家多數叫**鏽**（或者寫做**銹**），係指金屬（尤其係鐵）嘅氧化物。鐵鉎呈啡紅色，因為鐵喺潮濕環境同空氣嘅氧產生化學反應而成。唔同情況下會形成唔同形式嘅鉎。鉎主要由三氧化二鐵水合物Fe2O3·nH2O同氫氧化鐵（FeO(OH), Fe(OH)3）組成。其他金屬亦都會被氧化，但係通常唔叫做「鉎」。如果畀足時間，有充足氧氣同水嘅情況下，鐵就會完全氧化成鉎。鋁嘅氧化好慢，因為氧氣會喺鋁嘅表面形成一層緻密嘅氧化鋁薄膜，呢個反應叫做鈍化。

## 參考

## 睇埋
*氧化鐵
*白鋼
第時

**第時**（），用漢字又可以寫做**遞時**，亦叫**未來**、**將來**，有時會叫**第日**，係種時間概念，指而家之後嘅時間，啲事仲未發生。

## 物理思考

根據狹義相對論，一個人如果用極快（接近光速）嘅速度飛行，就會引致時間膨脹，可以係好短嘅時間內去到未來，可以算係時空穿梭嘅一種形式。

## 心理思考

## 虛構作品

## 睇埋
*舊時
*將來式
*齊一論
*蝴蝶效應
* 2146年
* 2153年
* 2546年
舊時

**舊時**（），或者叫**舊陣時**（），亦叫**古時**、**以前**、**從前**，係種時間概念，指而家之前嘅時間，啲事已經發生咗。

## 睇埋
*第時
*歷史
*齊一論
*古仔
電發光器

**電發光器**係電燈嘅器材，將電轉化做光。

## 種類
*電燈膽
*光管
*慳電膽
*LED燈
北美足球大聯盟後備球員聯賽

**北美足球大聯盟後備球員聯賽**（）係北美足球大聯盟球會嘅後備隊嘅聯賽，最早喺2005年建立，2008年曾經解散過，但係喺2011年重新建立，並且分成東部、中部同西部三個賽區。

2013年，為徂提升競賽水平，為後備球員提供更多比賽經驗，北美足球大聯盟同北美聯合足球聯賽系統（USL）達成協議，將聯合足球聯賽系統專業組同大聯盟後備隊聯賽嘅賽程合二為一，畀兩個聯賽嘅球隊互相對戰。2014賽季係大聯盟後備隊聯賽嘅最後一個賽季。從2015賽季開始，大聯盟後備聯賽同聯合足球聯賽專業組正式合二為一，大聯盟球隊可以同一支現有嘅聯合足球聯賽球隊結盟，或者將自己嘅後備隊改組為聯合足球聯賽球隊。

## 參考


類:足球賽
類:加拿大足球
類:美國足球
朱智賢

**朱智賢**（**Ashley Chu**，）係香港女藝人，曾經係無綫電視藝員，主要工作係做，亦有拍過其他節目，譬如遊埠節目《3日2夜》。佢個樣似歌手陳僖儀。

## 簡歷
朱智賢讀過、屋崙大學同香港科技大學，主修化學，之後做空中小姐。佢曾報名參加2012年度香港小姐競選，入唔到圍，2013年度再試，入圍20強，最後攞「最具健康美態獎」。佢之後加入無綫電視，被安排女主播工作。2023年佢離開無綫電視。

## 演出作品

### 電視節目（[[HOY TV]]）
*2023年：《開飯啦聖誕》主持
*2024年：《健康關注組》第三季主持
*2024年：《真深好玩》主持
*2025年：《求生記》第9集嘉賓
*2025年：《領廚爭霸戰》「星級示範賽」參賽者

### 電視劇（[[無綫電視]]）

### 電影

### 主持及演出節目（[[無綫電視]]）

### 音樂錄像
* 2016年：Supper Moment《風箏》

### 歌曲
* 2016年： 主題曲 《乘風》 https://www.youtube.com/watch?v=d6lvYBpPkFE 

### 其他
* 2016年：無綫電視短片《平安夜》（飾演女警）

### 廣告

## 派台歌曲成績

*（*）上榜中
*（-）未能上榜
*（×）沒有派往該台

## 曾獲獎項與提名

## 參考
*5號朱智賢寧願揀無是非
*朱智賢捲土重來

## 出面網頁
* 2013香港小姐競選 - 朱智賢 Ashley Chu - 佳麗檔案 - tvb.com
*
洲頭咀反租地抗英鬥爭紀念碑

係中國廣東省廣州市嘅一個愛國主義教育基地，喺海珠區濱江西路嘅洲頭咀，南美大酒店嘅隔籬。

## 主要紀念對象
呢嚿紀念碑係用嚟畀廣州市民記得喺1847年5月15號——17號發生咗嘅呢單歷史事件。
### 事件
1847年5月15—17號，英國侵略者喺清政府嘅縱容之下就派人嚟咗河南嘅洲頭咀大部分地區嚟插旗劃界，佢哋就係用「租地」嘅名義夾硬嚟控制成個廣州。而河南入面卌八個鄉嘅鄉民收到水之後都好嬲，即刻派代表過去瑤頭雙洲書院嗰度傾點搞武裝隊嚟對付啲英國佬。嗰時重向成個廣東省嘅紳士、外國駐廣州官商、地方當局、同埋英國領事館發咗好多本文書嚟話畀啲人知英國佬係點嚟搞搞震嘅，甚至抗議當局點解唔理民眾嘅感受嚟夾硬俾啲英國佬搞搞震，希望成個廣東省嘅紳民都可以出手嚟保護自己嘅家園，甚至重嗌咗廣州北邊嘅東平同昇平兩社嘅學派嚟撐佢。佢哋重警告如果啲英國軍隊夠膽繼續夾硬霸落去嘅，河南民眾實會還擊，打到英國佬死到連渣都冇得凈。就喺1847年5月20號，廣東省各個鄉民3000幾人一齊過河到十三行嘅行商會所搞咗單大規模嘅抗議遊行。

而呢單保衛家園嘅正義鬥爭就搞到英國佬好似打三元里嗰場仗噉，逼住唔要租地話走佬。而河南啲人就贏咗呢場仗，為中國人民近代反抗帝國主義侵略嘅歷史入面寫出咗新嘅一頁。

## 史
喺1987年5月15號（呢單事件發生咗之後嘅140周年嗰日），海珠區人民政府就喺而家洲頭咀嗰度起咗嚿抗英紀念雕塑出嚟。到咗2002年嗰時由於政府話要整闊將成條濱江路兼延長到而家嘅廣州大道嗰頭嘅關係先至將嚿紀念碑拆咗，但係到咗2007年5月15號，廣州市人民政府喺反租地抗英鬥爭160週年嗰日為咗弘揚愛國主義精神嘅關係，先至決定喺洲頭咀附近重新起返嚿紀念碑出嚟。而呢嚿紀念碑喺2008年5月份先至起好。

## 裝飾
呢嚿紀念碑嘅樣係一嚿嗌《南溆風華》嘅抗英紀念浮雕。佔地大概100平方米，有差唔多15米闊同埋差唔多6米高到，喺仿紅米石基座度重鑲咗18幅同洲頭咀群眾抗英鬥爭嘅過程嘅描金浮雕畫出嚟。

## 攷

* 洲头咀见证千年海上丝绸之路 广州日报  2011-03-11 W3版
* 洲头咀青史青痕 海珠区文联
* 广州近代史迹（新补伍汉持墓照片及11处史迹） 磨房
翡翠葛

**翡翠葛**（；學名：**'）；第個名係**綠玉藤**（）或**碧玉藤**（）或**圓萼藤'''（）；佢係豆科禾雀花屬嘅一種常綠藤木。原產地喺菲律賓嘅熱帶雨林入面，喺中國嘅華南同西南地區都有引入嚟種。呢種植物重係一種珍稀奇異植物。

## 形態
佢樖嘢嘅藤可以去到廿幾米。樹葉係掌狀複葉，成日都有3嚿細嘅葉出嚟。而樹葉嘅樣係橢圓形，逐漸向兩邊尖，而佢嘅基部就好似個楔噉，而葉脈方面就有好明顯嘅痕響度，而且下邊嘅細葉都係唔對稱。而花嘅方面，佢由好多朵細花整成嘅總狀花序，花色係藍綠色。佢啲花係重細過喺街邊見到嘅白色禾雀花，而佢嘅花期方面，一般係15——20日到，靠蝙蝠授粉，佢結果嗰時重搞啲莢果出嚟。佢一般喺12月到第年4月到開花。

## 生長環境
翡翠葛一般生喺比較熱嘅潮濕雨林入面，佢唔禁凍，鍾意有光嘅地區嗰度生。

## 相

## 攷

* 绿松石色小鸟花——翡翠葛 中國科學院華南植物園
* 绿玉藤Strongylodon macrobotrys 花卉图片信息网
* 碧玉藤Strongylodon macrobotrys 嘀咕网

類:禾雀花屬
類:四季常綠植物
類:藤木
黃曉明 (香港)

**黃曉明**（，，）係香港無綫電視前藝員，主要工作係做無綫娛樂新聞台女主播，亦有拍過其他節目，譬如遊埠節目《3日2夜》同細路節目《放學ICU》。

## 生平
黃曉明中學讀保良局百周年李兆忠紀念中學，預科讀仁濟醫院第二中學，大學讀香港教育學院，主修音樂系。佢有英國皇家音樂學院八級鋼琴同八級聲樂資格。佢2012年加入咗無綫電視，被安排娛樂新聞台做女主播。

## 節目主持（無綫電視）
*（娛樂頭條）新聞主播
*（放學ICU）主持
* （無綫電視J2台）娛樂新聞報道
*（范後感）
*（Star Talk）
*（這個聖誕不太冷）主持
*（六合彩）主持

## 電視劇（無綫電視）
*On Call 36小時II 飾 遊戲主持人（第30集）
*愛·回家 飾 Mango（第424集）
*華麗轉身 飾 藍山（第20集）
*愛·回家 飾 美容院經理（第891集）
*殭 飾 主播（第11集）
*廉政行動2016 飾 新聞主播（第2集）
*幕後玩家 飾 翻譯（第29集）

## 演出經驗
*NEC 手提電腦平面廣告
*TVB 台慶42周年宣傳片
*TVB 2009情人節宣傳片
*TVB 2010勁歌金曲總選宣傳片
*TVB Ma Belle 電視廣告特輯
*TVB 黃金EPF特約：人人有Gold 見
*TVB 港鐵特約：未來新綫索
*TVB Dolce Vita 機場快綫特輯
*TVB 愛牙護齒全民like

## 出面網頁
*
*

類:香港主持人
類:前無綫電視女藝員
類:香港教育大學舊生
類:祖籍台山
曉明
菩提樹

**菩提樹**，樹一種，學名******，又叫**菩提榕**、**印度菩提樹**、**思維樹**。佢係常綠喬木，歸桑科榕屬，原產地喺印度。香港市內常見。

## 名
;**菩提樹**（）
相傳喺梁武帝天監元年（502年），有位嗌智藥三藏嘅印度僧人喺西竺（而家係印度）嗰度引咗啲唔知乜品種嘅樹過咗嚟廣州嘅光孝寺嘅壇前邊嗰度種。後嚟啲人問嘅係乜樹，結果佢就話「菩提」，所以「菩提樹」嘅名就係噉嚟。
;**菩提榕**（）
;**印度菩提樹**（）
由於呢樖嘢嘅原產地喺印度，所以「印度菩提樹」嘅名就係噉嚟。
;**思維樹**（）
;拉丁學名******
;英文**Peepul Tree**

## 形態
呢樖嘢一般有15米高，直徑去到2米。而樹皮係黃白色，而且樹幹係凹凸到冇平面嘅位。樹枝嗰度有氣根，好似啲鬍鬚噉揼落嚟，而且側枝大多數向四周圍擴展。而樹冠嘅樣方面，唔係似圓形就係似倒立嘅雞蛋形。而枝葉方面都幾密吓。樹葉係互生，話似三角形又唔似三角形，話似雞蛋形又唔似雞蛋形，話似圓角三角形又唔似圓角三角形，同呢三個圖形嘅樣差唔多，其中有一隻角係尖嘅。葉色係深綠色兼有光澤，甚至一塵不染。而佢啲花一般生喺樹葉嘅格辣底，幾乎睇到睇唔到佢嘅樣。而佢嘅果係隱花果，一般係黑色又扁又平嘅圓形果，冬天先至熟。

## 用途
菩提樹嘅葉可以用嚟做詩畫嘅題材；樹幹可以用嚟整硬性橡膠。成樖嘢重可以用嚟做寺院、街道同公園嘅行道樹。
### 藥用價值

菩提樹嘅花可以用嚟做藥，佢有出汗解熱嘅功效。

## 相

File:Sacred fig (Ficus religiosa), College Green, Singapore Management University - 20131203.jpg|星架坡入面嘅菩提樹
FILE:PouTaiJung.jpg|廣州海幢公園入面嘅菩提樹
File:Ficus religiosa young trunk in Hong Kong.JPG|香港入面嘅菩提樹
File:Ficus religiosa.JPG|菩提樹喺啱出葉無耐嗰時
File:Coppersmith Barbet (Megalaima haemacephala) feeding on Ficus religiosa W IMG 8198.jpg|印度入面嘅菩提樹
File:पिपल.jpg|尼泊爾入面嘅菩提樹
File:FicusReligiosa02_Asit.JPG|美國加州入面嘅菩提樹
File:FicusReligiosa04_Asit.jpg|菩提樹嘅果
File:FicusReligiosa05_Asit.jpg|菩提樹嘅葉
File:Arbre-bodhi.jpg|博加也地區嘅菩提樹
FILE:അരയാൽ.JPG|
File:അരയാൽ.jpg|
File:ആലില.JPG|菩提樹嘅大葉
File:Anandabodhi.jpg|
File:ആൽമരം.JPG
File:തലയാക്കുളം ക്ഷേത്രം- കിഴക്കേവശത്തെ ആൽമരം.jpg
File:ആൽമരം 01.JPG|菩提樹嘅氣根
File:ആൽമരം-തിരുവല്ല.jpg
File:ആൽമരം-കായ്.jpg|
FILE:Ficus religiosa Bo.jpg|菩提樹嘅葉
FILE:Starr_010820-0003_Ficus_religiosa.jpg|毛利地區嘅菩提樹


## 文化
喺印度、斯里蘭卡同緬甸地區嘅森林同寺廟入面，成日都見到菩提樹響度，喺《梵書》入面成日話佢係「覺樹」。而俾佢虔誠咗嘅佛教徒就將菩提樹當成係聖樹嚟拜。喺傳說入面話，佛祖釋迦牟尼係喺菩提樹下邊修成正果嘅。

喺廣州，由於光孝寺喺禪宗嘅顯赫地位，而有俗話講：「未有羊城，先有光孝；未有光孝，先有柯子」。**柯子**（）指嘅係光孝寺內嘅菩提樹，佢係從印度引種來中國嘅，喺中國有唔少佛寺嘅菩提樹係光孝柯子嘅分枝。柯子係廣州人對菩提樹嘅本土稱呼。

## 有關嘅書
* 中国少年儿童百科全书 自然·环境 第433页　浙江教育出版社 ISBN 7-5338-1946-2/G·1942
* Keith and Macdonell. 1912. Vedic Index of Names and Subjects.

## 出面網頁

*菩提樹交流網 - 記錄佛成道處菩提樹在世界各地的分支資訊、提供菩提樹栽植方法、及聖菩提樹分享資訊。
*菩提樹, Putishu 藥用植物圖像數據庫 (香港浸會大學中醫藥學院) 
*菩  提  樹 平和國小

類:榕屬
類:喬木
類:鄉土樹種
類:行道樹
類:四季常綠植物
類:藥用植物
太古倉碼頭

**太古倉碼頭**（）；簡稱**太古倉**（）；佢係廣州嘅一個遊船碼頭，喺海珠區嘅金沙路最西邊嗰度。呢個碼頭係由英國嘅太古洋行喺1904年起，喺20世紀20年代嗰時嘅廣州嚟講，佢係一個比較完善嘅倉運碼頭。而家呢個地區係用嚟做文化創意、展貿、會展、休閒娛樂同旅游觀光等等其它用途。呢個碼頭重係中國內地第一個喺市區入面嘅懷舊展示場所。

## 史

### 所謂「太古洋行」

英國太古洋行係1867年由莊·沙妙奧·史懷雅（）嚟搞嘅一間嘢。嗰時一過嚫農曆新年，中國人嘅屋企就鍾意喺門口度黐「大吉」呢兩個字，而史懷雅嘅仔咁啱睇到「大吉」呢兩個字就話肯定係中國人都鍾意嘅嘢，結果佢哋決定就攞佢嚟做間公司嘅中文名。點知嗰個鬼佬因為唔係幾識寫中文字，就將「大吉」寫成「太古」，就變咗「規模龐大、歷史悠久」噉解，而呢個名就一直當成中文名而開始流傳。

### 碼頭嘅成立
到咗1904年，英商太古洋行就開始起太古倉碼頭。喺碼頭起好咗之後，太古洋行代理嘅黑煙囪輪船公司就負責遠東同中南亞往返廣州到香港、上海同海防等航線。而船隻數量就去到30部，其中26艘3000t到嘅貨船遊輪凈係停喺廣州嘅太古倉碼頭嗰度裝卸貨物。

### [[陳濟棠]]睺緊廣東嗰陣
喺1928年——1933年，太古倉碼頭又搞咗升級同整大咗。嗰時用高樁梁板式結構嚟起咗一個碼頭（而家係太古倉7座倉庫）嘅1、2、3號橋泊位（而家太古倉嘅3棟T字碼頭）同入面嘅2個碼頭（而家係大阪倉）。

### 抗日戰爭時期
喺抗日戰爭時期，日軍出咗好多次飛機嚟炸廣州，搞到太古倉就出現咗一定程度破壞。喺廣州淪陷咗之後就畀咗蘿蔔頭嚟做咗比較緊要嘅軍事物資同人員轉運基地。

### 解放初期
喺日本仔投咗降之後嘅1947年12月，廣東省國民政府就搞咗廣東省民食計劃委員會同廣東省糧食經理委員會，將廣州怡和（渣甸倉）、太古、大阪嘅3個倉庫嚟做用於儲存糧食，後嚟因為嚟廣州嘅糧食越嚟越多，搞到糧倉入面成日爆滿，重借咗市區入面嘅米機倉庫嚟存糧食都有。之後重改成海員出口倉，由粵海關派專人嚟查倉。

直到廣州解放之前嗰幾日無耐，由於負責太古倉保衛工作嘅差佬都走嗮，搞到附近啲人猛咁喺度搶大米，直到解放軍入咗城之後先至停咗。

### 中華人民共和國成立咗之後
喺1950年8月，廣州市政府為咗保管市政救濟糧同配合收購夏天嗰時嘅糧，結果又再租咗太古倉、大生倉同榮興堂倉庫，重有黃埔大道入面嘅2個民房倉庫嚟裝啲糧。到咗1953年2月24號，廣州市軍事管制委員會就霸咗太古倉嚟充公，甚至重轉咗佢去廣州港務管理局嚟睺實，後嚟又畀咗廣州港集團有限公司嚟營運。到咗1965年11月，國務院就批准咗廣州港成為對外開放港口，而太古倉碼頭就變成中國內地嘅國家一類口岸，用嚟裝卸出口貨物同儲存，為廣州市嘅對內對外貿易搞出咗比較緊要嘅貢獻。
 
### 文化大革命時期
到咗1968年嘅上山下鄉浪潮入面，太古倉碼頭變成運廣州嘅知識青年到湛江、海南參加南疆建設嘅重要碼頭。就喺嗰時，太古倉遇到好大嘅經濟打擊。甚至喺1967年9月1——3號發生咗7死10幾傷嘅火燭。喺文化大革命入面，太古倉都試過俾砲彈射中。

### 轉型
從啱啱入咗21世紀無耐開始，隨住廣州港集團先後起咗新沙、南沙港區同廣州港，搞到運貨嗰方面逐漸去嗮黃埔區同埋番禺區嘅南沙嗰邊（而家係南沙區），而嗰時太古倉嘅貨物輸送量就開始下跌，加上工業大道嗰帶從之前嘅工廠逐漸變成居民住宅區，而儲運碼頭嘅功能都變埋。甚至喺2003年底，嗰時嘅廣州市長張廣寧嚟咗太古倉碼頭嗰度睇，話要做好保護同利用；直到2007年6月6號嘅最後一部貨船離開咗碼頭之後先至結束咗1個世紀又3年嘅碼頭裝卸歷史；到咗2008年12月19號重俾廣州市人民政府話咗係第七批廣州市文物保護單位。到咗2008年4月，廣州港集團就開始丼咗8000幾萬蚊嚟重新搞太古倉碼頭嘅轉型改造工程。

## 敘述
太古倉碼頭嘅面積方面：
*佔地：54888㎡
*水域：16348㎡
*總計：71236㎡
入面嘅區域包括咗：
*T字型棧橋式混凝土碼頭×3
*英式建築風格嘅磚木結構倉庫（8個冧巴）×7
*後方場地建築
其中路域

## 建築風格
### 碼頭
碼頭邊線：長312米
*1號棧橋：長78米
*2號棧橋：長73米
*3號棧橋：長68米
碼頭水深：－5.4米
泊位：冚唪唥都係3000t級

### 倉庫
排位順序：按珠江邊從南向北排，每兩倉為一組，屋頂有接埋。
*高度：差唔多6米
*每個倉庫之間有差唔多6米闊嘅通道響度

#### 1號倉
*位置：倉庫最南邊
*面積：1584.7㎡
*用途：存穀種等糧食
*葳蕤史：太古倉碼頭入面最早起嘅一個倉庫
*而家係：葡萄酒採購中心

#### 2號倉
*面積：1615㎡
*用途：存同轉運到海南、星架坡、馬來西亞嘅各類雜貨
*之前係：冇屋頂嘅露天貨物堆放場，變成國有之後先至整成有屋頂嘅嘢。
*而家係：葡萄酒採購中心

#### 3號倉
*面積：1699.8㎡
*用途：儲存啲土特產貨同日用百貨
*而家係：展覽中心

#### 4號倉
*面積：1699.8㎡
*用途：存發去星架坡、馬來西亞等地嘅陶瓷同工藝品。
*而家係：服裝創意設計園

#### 5號倉
*面積：1699.8㎡
*用途：存樹脂、石蠟等化工原料嘅貨。
*而家係：空倉

#### 6號倉
*面積：2996㎡
*用途：存圍繞大米嘅範圍啲糧食
*而家係：懷舊電影院

#### 7號倉
（同上面一樣）

#### 8號倉
*位置：倉庫最北邊
*面積：3386㎡
*用途：存白糖
*之前係：兩層樓嘅倉樓
*而家係：遊艇俱樂部
*註：之前8號倉喺[[文革]]嗰時燒冧咗*

## 主體功能
太古倉碼頭嘅開發區域入面，一共搞咗碼頭、倉庫、露天經營區同埋娛樂綜合功能區呢4個大區嚟開發。

### 碼頭
太古倉碼頭區域一共起咗20個遊艇泊位，全部都喺2012年12月25號開始投入營運使用。而佢啲遊艇嘅主營業務包括咗會籍銷售、遊艇銷售、遊艇靠泊、遊艇租賃、婚紗攝影、船牌培訓同配套餐飲等。
 
### 倉庫
*1號倉：國際葡萄酒採購中心
*2號倉：國際葡萄酒採購中心
*3號倉：太古倉展示庫
*4號倉：太古倉時尚創意園
*5號倉：太古倉時尚創意園
*6號倉：太古倉電影庫
*7號倉：洛奇西餐酒廊
*8號倉：唐苑酒家
*保稅倉：南粵嘉宴大酒樓

### 碼頭邊同南廣場嘅露天經營區
借鑒鬼佬地區嘅漁人碼頭嚟結合太古倉碼頭嘅工業遺址特性，再引入集裝箱嘅元素，最後通過有規則嘅拼裝同綠化先至起成有強烈項目印記兼可以滿足日常經營嘅戶外經營場地。重引入咗咖啡吧、酒吧、餐吧同遊艇銷售等業態而提供咗漁人碼頭式嘅時尚、休閒消費嘅嘢。

### 後邊嘅大區
後邊嘅大區一般係搞高端展示、零售、休閒娛樂嘅嘢。

## 附近嘅交通
*地鐵
*:：沙園站
*巴士：
*:革新路站、革新路總站
*輪渡：
*:白蜆殼碼頭

## 睇埋
* 太古倉電影院
* 太古倉遊艇會
* 廣州港集團

## 註

## 出面網頁
*太古仓 广州港集团
*全世界罕见的太古仓码头建筑 中国园林网
*广州日报：太古仓再现老广州港口文化
*羊城晚报：广州太古仓码头 八十载风采依然
*信息时报：太古仓：昔日破旧码头变身“城市客厅”

類:廣州嘅創意園
Corel Painter

**Corel Painter**係一種由Fractal Design公司負責開始研發嘅一種比較優秀嘅自然繪畫軟件。佢係專門畀成日搞自由創意同埋要數碼工具嚟仿真傳統繪畫嘅數碼藝術家同埋插畫嘅畫家、甚至係攝影師而開發嘅嘢。呢款軟件嘅最早版本喺1992年發佈嘅1.2版，而家最新已經出到Corel Painter 2015。

## 參考資料
* Painter的历史全档案（更新到10）

## 出面網頁
*Corel Website
*Painter at the Open Directory Project
*Official Corel Painter Magazine
*Corel Painter X Master's Gallery
*Discussion of Apple's resolution-independent interface patent from Cabel Sasser of Panic Software (PDF copy of patent filing included)
猴科

**猴科**，又叫**舊世界猴**，係靈長目狹鼻小目其中一個科，下面有兩個亞科：獼猴亞科（12個屬）同疣猴亞科（10個屬）。佢哋都係喺亞洲同非洲生活嘅馬騮。
桃園市

**桃園市**係中華民國臺灣地區一直轄市，市府桃園區。臺灣最繁忙嘅桃園國際機場位於桃園市。

桃園市舊時叫「**桃園縣**」，2014年12月25號升格。

## 相

File:Exterior of Terminal 1, Taoyuan Airport 20141230.jpg|臺灣桃園國際機場
File:THSR_Taoyuan_Station_2017-06-22.jpg|高鐵桃園站
File:Yong-an_Fishery_Harbor.jpg|永安漁港
File:大溪_和平路老街_Daxi_Old_Street_-_panoramio.jpg|大溪老街
File:小烏來瀑布.JPG|小烏來瀑布
File:Shimen Dam Overlook.jpg|石門水庫
File:新屋范姜祖堂近景.jpg|新屋范姜祖堂
File:Longgang Mosque مسجد لونغانغ.jpg|龍岡清真寺


## 出面網頁

*
北大附中廣州實驗學校

係中國廣東省廣州市 一間包括咗國際部，高中，初中，同埋小學嘅實驗學校，2002年9月1號開辦，位置喺海珠區 沙渡路131號，有光大花園，羅馬家園兩個校區。仲係北大附中為咗喺廣東地區搞優質教育而喺廣州搞嘅高品質國有民辦學校。學校現已改名爲廣州為明學校，屬於廣州市海珠區民辦學校之中較為優秀既學校。

## 校服色

呢間學校嘅校服色都好多吓，但係佢圍繞嘅係呢啲顏色：
*初中、高中：
*小學：

## 校區
*光大花園校區：沙渡路131號
*羅馬家園校區：南洲路88號

## 有關
* 北大附中
* 北京大學

類:廣州小學
類:海珠區
類:北京大學附屬中學屬下嘅機構
箭毒木

**箭毒木**（；學名：**'），又嗌**見血封喉**（）或**死亡之樹*'（），係[[桑科]][[見血封喉屬]]嘅高大常綠喬木，亦係地球植物界其一最毒嘅植物。喺中國內地已經列入咗國家二級重點保護植物。

佢多數喺近[[赤道]]嘅[[熱帶]]地區搵到，雖然中國內地都有，但凈喺[[海南]]、[[雲南]]同[[廣西]]、[[廣東]]地區搵到，而且重好少見。

==名==
;箭毒木
喺1859年，嗰時英國軍隊殺到[[東印度群島]]，婆羅洲啲土著部落嘅人就將蘆葦嘅薄片磨成[[箭嘴]]，跟住敁啲箭毒木嘅汁嚟射去英軍侵略者嗰度，結果英軍冚唪唥都死嗮。搞到啲人都唔夠膽過嚟入侵嗰度喇，所以「箭毒木」嘅名就係噉嚟。

;見血封喉
喺中國雲南省嘅[[西雙版納州]]入面嘅[[傣族]]人喺打獵嗰陣習慣用箭毒木嘅毒汁嚟搞毒箭出嚟。因為呢啲「毒箭」嘅殺傷力好大，啲野獸一俾箭射中嘅話就即刻死咗。所以「見血封喉」嘅名就係噉嚟。

;死亡之樹
由於佢嘅毒性比較犀利，所以少數人話佢係死亡之樹。

==樣==
樖嘢有25——30米高，唔單止樹幹超直嘅同時，甚至佢嘅樹冠都好大吓。而樹葉係長橢圓形，有10幾cm長。而花係黃色，一般喺春天同夏天開花。一到咗秋天嗰陣就出紫黑色帶有蜜嗰埐味嘅黑色肉果。

==所謂「其一最毒嘅植物」==
由於箭毒木嘅樹皮同樹葉入面都有白色嘅汁，而且呢啲汁入面有[[強心甙]]嘅超毒物質響度，如估入咗眼嘅話，即刻就好似飲過好少[[甲醇|CH<sub>3</sub>OH]]噉。但係如估入咗血液嘅話，可以搞到肌肉鬆弛到血液凝固，最後甚至心跳停頓。

==用途==
雖然話箭毒木有劇毒，但係佢嘅樹皮好厚，加上纖維多且柔軟而有好多彈性響度，可以用嚟做褥垫、衫同埋。而西雙版納入面啲民族（尤其係傣族同[[基諾族]]）嘅人就係將佢倒落啲水度除毒液，跟住剝咗佢埐樹皮之後揼鬆佢、再曬乾之後用嚟做床褥。 

===藥用價值===

醫藥專家曾經將樹葉嘅汁啲有效成分提取出嚟，而佢嘅毒素作用嘅機理方面，主要表現喺醫[[高血壓]]、[[心臟病]]等方面。而傣族啲女仔，重會用呢啲毒汁嚟醫乳腺炎，不過而家佢嘅藥用價值重喺度研究緊。

==俗語==
雲南嘅傣族當地嘅土著人成日有句俗語係「↑<sub>MAX</sub>=7，↓<sub>MAX</sub>=8，④<sub>dead</sub>=9」。

==有關嘅書==
* 中国少年儿童百科全书 自然·环境 第446——447页　浙江教育出版社 ISBN 7-5338-1946-2/G·1942
* Dolder, F., Tamm, C. & Reichstein, T., 1955. Die Glykoside von Antiaris toxicaria Lesch. Glykoside und Aglycone, 150 [Glycosides of Antiaris toxicaria Lesch. Glycoside and aglycones, 150]. Helvetica Chimica Acta, 38(6): 1364-1396.
* Hano, Y., Mitsui, P. & Nomura, T., 1990. Seven prenylphenols, antiarones C, D, E, F, G, H and I from the root bark of Antiaris toxicaria Lesch. Heterocycles 31(7): 1315-1324.
* Pételot, A., 1954. Les plantes médicinales du Cambodge, du Laos et du Vietnam. [The medicinal plants of Cambodia, Laos and Vietnam]. Vol. 3. Centre National de Recherches Scientifiques et Techniques, Saigon, Vietnam. pp. 126–127.
* Quisumbing, E., 1978. Medicinal plants of the Philippines. Katha Publishing Co., Quezon City, the Philippines. pp. 224–226.
* Berg, C.C., 1977. Revisions of African Moraceae (excluding Dorstenia, Ficus, Musanga and Myrianthus). Bulletin du Jardin Botanique National de Belgique, 47: 267-407.
* Bisset, N.G., 1962. Cardiac glycosides: Part VI. Moraceae: The genus Antiaris Lesch. Planta Medica, 10: 143-151.

==註==




==出面網頁==



* [http://kepu.scbg.ac.cn/quwei/qzgread.asp?articleid=3793 世界上最毒的树木——箭毒木] 華南植物園 科普网
* [http://www.a-hospital.com/w/%E8%A7%81%E8%A1%80%E5%B0%81%E5%96%89 见血封喉] A+医药百科
* [http://tech.big5.enorth.com.cn/system/2011/11/24/008198846.shtml 樹中『怪胎』最毒的樹：箭毒木(圖)] 北方網
* [http://www.nownews.com/n/2011/05/06/528014 哇！　最毒的「見血封喉」樹　中台灣現身] NOWnews 今日新聞
* [http://www.ib.cas.cn/kepu/yuandi/201310/t20131025_3962994.html 有毒植物-见血封喉（箭毒木）] 中國科學院植物研究所
* [http://www.efloras.org/florataxon.aspx?flora_id=2&taxon_id=200006336 Flora of China: *Antiaris toxicaria'']
* Українська радянська енциклопедія В 12-ти томах / За ред. М. Бажана. — 2-ге вид. — К.: Гол. редакція УРЕ, 1974-1985
* 见血封喉 三九养生堂
* 见血封喉 中国濒危植物网
* 死亡之树，见血封喉——箭毒木（Antiaris toxicaria (Pers.) Lesch） 中国科普博览（西双版纳热带植物园）

類:見血封喉屬
類:四季常綠植物
類:喬木
類:藥用植物
類:危險植物
類:有毒植物
類:植物之最
德國之翼航空9525號航班空難

**德國之翼航班9525號班機失事（4U9525）**喺2015年3月24號由西班牙巴塞隆拿飛去德國調素多爾夫途中喺法國南部上普羅華斯阿爾卑斯省上空喥出事墜毀。

根據路透社消息，航空公司確認機入面有百五人，當中有一百四十四個乘客同六個機組人員，同時亦話有法國官員講過，客機喺起飛之後五十二分鐘曾經發過求救訊號，而法國總統奧朗德相信機上全部人都死晒。

出事嘅廉價航空德國之翼係全權隸屬德國嘅漢莎航空公司。

## 經過
德國之翼航空9525號航班係歐洲中部時間2015年3月24號上晝十點零一分喺巴斯隆拿機場起飛，原定會喺上晝十一點三十九分去到杜塞爾多夫國際機場。

## 機種
出事嘅飛機係空中巴士A320-200型嘅客機，註冊冧巴係D-AIPX。飛機第一次出機係1990年11月29號，1991年2月加入咗漢莎航空嘅機隊。去到2003年畀咗德國之翼用，一年之後又畀返漢莎航空。2014年1月啱啱重組完嘅德國之翼就買返呢架機嚟用。

## 乘客
報導話呢班機大多數都係德國人，但係西班牙話班機最少有四十五個西班牙人。

啱啱有消息出嚟時話部機有一百四十六人（包括兩個蘇孲崽），後來就改返有一百四十四人同六個機組人員，而座呢班機嘅乘客分別係土耳其、法國、德國同西班牙人。

## 睇埋
* 法國航空178號班機失事
* 因特航空148號班機失事

## 攷

類:法國史
類:2015年

類:巴薩隆拿
蛾蠅

**蛾蠅**，又叫**蛾蚋**，係雙翅目其中一個科，下面有6個亞科，特徵係成身毛臣臣。
雙翅目

**雙翅目**係昆蟲綱其中一個目，有12萬個品種，常見嘅種類包括蚊、烏蠅、蛾蠅、牛蠅、黑蠅等等。
甲蟲

**甲蟲**（），學名叫**鞘翅目**（），係一個目嘅昆蟲。同第啲昆蟲一樣，甲蟲嘅身體分做頭、胸同埋腹三，身體俾一浸外骨骼包住，佢哋亦都同多數昆蟲一樣有兩對翼。喺外形上，甲蟲最大嘅特徵係「有裝甲」－同第啲昆蟲比起嚟，甲蟲最大嘅特徵係前翼俾零舍硬淨嘅翼鞘包住，當佢哋唔飛嗰陣，對翼鞘就會摺埋𢫏住隻蟲嘅胸同腹，幫手起到保護性嘅作用。

甲蟲有極高嘅內部多樣性：甲蟲包含咗成超過 350,000 個物種，係截至 2020 年為止動物界入面物種數量最多嘅一個目－動物物種當中有成 25% 咁多嘅都係甲蟲；成個目包含咗瓢蟲、螢火蟲、兜蟲、鍬甲蟲同象鼻蟲等多種唔同款（而且好多時都顏色鮮艷）嘅昆蟲。因為噉，有好多人都以搜集甲蟲嘅標本為樂。

## 嗌法
甲蟲嘅英文名叫 。

## 生命週期

甲蟲冚唪唥都係完全變態嘅，即係話一隻甲蟲一世蟲會經過膥、幼蟲、蛹同埋成蟲四個階段：
*一隻大咗肚嘅甲蟲乸會喺某啲地方產卵（產卵地點視乎物種而定）；
*跟手啲幼蟲孵咗出嚟之後就會自己搵嘢食維生，
*啲幼蟲生到咁上下就會結蛹；
*當變態嘅過程完成咗之後，個蛹會爆開，隻成蟲（甲蟲）就會由個蛹嗰度捐出嚟；等兩對翼乾咗之後，隻甲蟲就會飛去搵嘢食同伴侶；
有好多種物種嘅甲蟲－例子可以睇吓兜蟲同鍬甲蟲－都會靠啲公打交嚟決定邊個有得交配；交配完咗之後，啲甲蟲乸就會搵地方產卵，而「啲成蟲交配完做乜」就視物種而定，有好多物種嘅甲蟲係交配完冬天一到就死嘅，不過都有物種嘅甲蟲可以一路生存到成超過 40 歲咁長命。

## 重要嘅科
### 瓢蟲

瓢蟲（學名：*Coccinellidae*）係一科好常見嘅細隻甲蟲，分佈廣泛，喺所有熱帶至溫帶種得到農作物嘅地區－包括嶺南地區同英格蘭等地在內－都會見到佢哋嘅蹤影。

瓢蟲有獨特易認嘅外形：佢哋通常係 0.8 到 18 毫米（0.03 到 0.71 吋）長，喺外觀上最樣眼嘅特徵係身體圓碌碌噉形，喺背脊嗰度有色水好鮮艷嘅翼鞘－瓢蟲嘅背脊通常係黃、橙或者紅色做底兼且帶有黑色斑點或者條紋嘅，而頭、腳同埋觸角就多數係黑鼆鼆噉嘅色，亦都有一部份瓢蟲物種係色水冇咁樣眼嘅，例如十二斑褐菌瓢蟲（*Vibidia duodecimguttata*）就係背脊啡色底帶有白色斑點嘅。

多數物種嘅瓢蟲都屬益蟲：對農夫嚟講，瓢蟲通常都係佢哋樂於見到嘅生物；噉係因為瓢蟲係食肉嘅，會食一啲細隻嘅食草昆蟲（例如係蚜蟲），而瓢蟲食嗰啲食草昆蟲當中好多都係會食同破壞農作物嘅－所以瓢蟲間接幫手保護咗好多農作物，對農夫有利；

### 螢火蟲

螢火蟲（學名：*Lampyridae*），喺廣東話裏面又有被人嗌做「放光蟲」，係甲蟲多食亞目下嘅一個科，包含超過 2,000 種物種咁多，主要分佈喺溫帶同熱帶嘅地區。佢哋蟲如其名，最出名嘅特徵係好多物種嘅成蟲都識發光。

螢火蟲對人類嘅文化有一定嘅影響：有唔少人都覺得螢火蟲細細隻識發光噉好得意，會作創作品講螢火蟲，例如知步里工作室嘅《再見螢火蟲》就好出名；除此之外，螢火蟲亦都會被人攞嚟做旗艦物種－因為唔少人都鍾意螢火蟲，所以會想保育佢哋，而生態學家就會運用呢點，用「呢笪土地有螢火蟲」嚟做賣點做生態保育上嘅宣傳。

### 金甲蟲

金甲蟲（學名：*Scarabaeidae*），正式可以叫**金龜子科**，係甲蟲下嘅一個科，包含咗超過 30,000 個物種。

金甲蟲傾向會有
*硬淨嘅外骨骼，外骨骼好多時都有金屬噉嘅色澤；
*大細好多變，由 1.5 mm 至 160 mm（16 cm）咁大嘅都有；
*有觸角，可以攞嚟感知氣味；
*好多物種都曉喺泥土上面掘窿；
*行完全變態；
*多個科嘅金甲蟲啲公嘅頭度都會有大嘅角，啲公會用啲角打交，打贏嘅就有得同啲乸交配，尤其可以睇吓兜蟲同鍬甲蟲。

屎甲蟲都屬於金甲蟲。

## 睇埋
*膜翅目
*鱗翅目
*收藏（昆蟲收藏），甲蟲出嗮名成日吸引人收藏佢哋。

## 註釋

## 拎
*
*Coleoptera from the Tree of Life Web Project.
*Coleoptera Atlas
*Beetles – Coleoptera.

## 攷
鱗翅目

**鱗翅目**（ | 學名：）係昆蟲綱其中一個目，有成 180,000 個物種，可以分做兩大類：蝴蝶同飛蛾。鱗翅目顧名思義其中一樣最大嘅特徵係佢哋嘅身體同翼上面有鱗，而且呢啲鱗好多時色水仲好鮮艷樣眼。

## 生物分類

鱗翅目屬昆蟲綱下嘅一個目。
### 蝴蝶

蝴蝶（butterfly），學名叫真蝶總科（*Rhopalocera*）係鱗翅目下嘅一個亞目，包含咗大約 18,500 個物種。

蝴蝶興响日頭行動，全部物種都識飛，兩對翼就生咗喺個胸部嘅背脊嗰度，而蝴蝶嘅翼係佢哋同其他昆蟲比起上嚟最樣眼嘅特徵之一－蝴蝶嘅翼上面有鱗，鱗會組成好多樣又鮮艷奪目嘅色水同斑紋。
### 飛蛾

飛蛾（moth），學名叫異角亞目（*Heterocera*）係鱗翅目下嘅一個亞目，包含咗大約 160,000 個物種－飛蛾物種嘅數量多過蝴蝶物種好多。

飛蛾冚唪唥都曉飛，兩對翼就生咗喺個胸嘅背脊度；同蝴蝶嘅翼一樣，飛蛾嘅翼上面有鱗，不過飛蛾色水通常冇蝴蝶嘅咁鮮艷。另一樣同蝴蝶唔同嘅係，多數物種嘅飛蛾都係興夜晚出沒嘅，不過都有部份物種係興朝頭早出沒嘅。
## 外形特徵

## 睇埋
*完全變態，鱗翅目嘅物種冚唪唥都係行完全變態嘅。
*毛蟲，鱗翅目嘅幼蟲。
## 攷
膜翅目

**膜翅目是**昆蟲綱其中一個目，有15萬個品種，常見的種類包括蜜蜂、黃蜂同蟻等等。
半翅目

**半翅目**（*Hemiptera*）係昆蟲綱其中一個目，有8萬個品種，常見嘅種類包括沙蟬、木蝨、蚜蟲、介殼蟲同水蠅等等。
藍煙囪貨倉碼頭

**藍煙囪貨倉碼頭**（英文：**Holt's Wharf**），簡稱「**藍煙囪**」，又叫**太古倉碼頭**，係香港20世紀初期到中期嘅貨倉碼頭，由太古集團同藍煙囪輪船公司合創嘅太古船塢喺1910年代設立，喺九龍尖沙咀東南面海旁，訊號山以南。藍煙囪貨倉碼頭喺尖沙咀火車站附近，做咗嗰時香港鐵路貨運同海上貨運嘅交匯處。

隨住1960年代開始佢附近嘅九龍倉碼頭逐步改建，加埋九廣鐵路總站嗰時計劃搬去紅磡，太古洋行就喺1971年用1.31億港元將藍煙囪貨倉碼頭賣畀新世界發展，重建做新世界中心同麗晶酒店（而家香港洲際酒店），1982年起好。

## 睇埋
*九龍倉碼頭
腦垂體

響脊椎動物解剖學，**腦垂體**（），或者叫**垂體**，係一個豌豆咁大，重0.5克（0.018盎司）嘅人體內分泌腺。佢係丘腦下低突起身嘅部份。腦垂體係人類嘅主腺體，佢控制其它冚唪唥嘅內分泌線體，比如甲狀腺同腎上腺等等，全部由腦垂體控制。
廣州地王廣場

，規劃同施工嗰時叫**雅仕廣場**（），係中國廣東省廣州市嘅一間地下商場，喺越秀區嘅較場西路，東較場嘅3號門附近嗰度。佢係廣州地鐵公司喺起緊嗰陣，順手一齊搞埋嘅一間商場。其中，廣東電視台體育頻道嘅《超級遊戲》節目就喺呢度入面影。呢間廣場喺1995年開始喐手起，一直到2002年中先至起好，2003年6月開業。

呢間地下商場喺白天嗰陣，係一個運動嘅場所。到咗晚黑就變成情侶拍拖嘅地區。

## 廣場施工 搞足8年
喺1995年，嗰時嘅廣州雅仕投資發展有限公司同廣東省體育局一齊合作，搞咗雅仕廣場嘅30年商場經營權，重搞咗招商，後嚟搞咗三年嘅拆遷同報建、規劃等一系列合作，1998年正式開始喐手起，但係挖咗個大窿之後就冇再繼續喐手。

由於嗰時佢哋冇乜錢，到咗2000年，雅仕公司又同私人一齊合作，搞咗間「廣州宇冠實業發展有限公司」嚟繼續搞呢間嘢，結果廣場改名做而家嘅「地王廣場」，嗰時有咗呢個專案嘅雅仕公司法人代表陳某，雖然佢重係新公司嘅法人代表，但股份已經跌到得返50%到。後嚟經過調查，原嚟宇冠公司法人代表陳某就話一齊合作搞地王廣場專案，向唔少公司同私人一齊吹水話合股投資嚟搞呢個項目，要丼1億蚊到嘅資金落去。不過佢哋重新繼續喐手起呢間嘢，搞咗3層樓嘅地下室之後就停手。有好多投資者睇到佢哋嘅資金已經俾陳某攞咗去第度用。

2002年4月，陳某又同深圳商業銀行嘅桂園支行、深圳市菲利興投資有限公司一齊搞咗間廣州桂鑫實業有限公司，從而開發地王廣場專案，而桂園支行行長就做咗桂鑫公司嘅董事長，而陳某嗰時嘅股份已經跌到得返10%。好多嗰年俾佢氹咗落搭嘅債權人以為有返希望，就過去鬧桂鑫公司，希望可以還錢，點知桂鑫公司話唔制，重話由於債權人嘅債務係陳某向各債權人借返嚟，嗰時係未有桂鑫公司就出現咗，所以公司唔可以孭爾單飛，而係嗌陳某孭。

最後呢間廣場冇影響到喺2003年6月份嘅開業。喺開業初時嘅生意好差，直到流行前線同地王廣場連通咗之後先至有主力店入嚟呢度搞。

## 主要活動
每逢禮拜或節假日，廣場負三層會定期 舉辦各種嘅主題活動

## 攷
* 广州地王广场 品牌世家
* 聚焦：地王广场爆出惊人内幕 南方网（转自羊城晚报） 2003-05-28

## 註

類:廣州嘅廣場
類:廣州嘅商場
腎上腺髓質

**腎上腺髓質**（）係腎上腺嘅一部分，位於腎上腺嘅中心，畀腎上腺皮層包住。